“Lati ọjọ to ti lu mi jade ninu ile ni kaluku ti n gbe lọtọọtọ. Igba kan wa ti mo ti fi ori ji i, ti mo si ti pinnu lati ba a pari ija ka le tun jọ maa gbe papọ, afi bo ṣe ko awọn tọọgi lọọ ka awọn obi mi mọle, ti oun funra rẹ n fọwọ gba baba mi laya, to n gbe wọn ṣepe pe gbogbo nnkan ti wọn ni máa bajẹ ni. Iyẹn lo jẹ kí n pada ṣeleri pe mi o le fẹ ẹ mọ laelae. Ọlọrun ti kọ ọ pe emi ati Owolabi maa fẹra gan-an ni. Nigba ti igbeyawo wa ku ọjọ mẹrin, emi pẹlu ẹ, a lọọ ra nnkan inawo lọja Aleṣinloye. Ba a ṣe fẹẹ wọnu ile ni mo n gbọ ti awọn obi rẹ n sọrọ mi ni isọ ibajẹ.


Ọkọ mi ni gbogbo awọn aafaa toun ni loun maa fi b’aye mi jẹ, mi o fẹ ẹ mọ- Barakat

Ọlọrun ti kọ ọ pe emi ati Owolabi maa fẹra gan-an ni. Nigba ti igbeyawo wa ku ọjọ mẹrin, emi pẹlu ẹ, a lọọ ra nnkan inawo lọja Aleṣinloye. Ba a ṣe fẹẹ wọnu ile ni mo n gbọ ti awọn obi rẹ n sọrọ mi ni isọ ibajẹ. Mo ni ki Owolabi duro ko jẹ ka gbọ nnkan ti wọn n sọ ninu ile na. Bo tilẹ pe o ba awọn obi ẹ ja gan-an lọjọ yẹn, gbogbo ohun ti wọn sọ lọjọ yẹn loun naa feti ara ẹ gbọ.” Owolabi ko kọkọ fara mọ pe kile-ẹjọ tu igbeyawo wọn ka, ọkunrin ẹnjinnia to pera ẹ lolugbe agbegbe Apata, n’Ibadan, yii sọ pe iṣoro kan ṣoṣo ti iyawo oun ni ko ju asọtan ọrọ ati ọrọ asọbajẹ lọ. O ni, “Loootọ, o jẹ onifarada obinrin nitori o ba mi fara da iya nigba ti mi o ti i ni nnkan kan, ṣugbọn ibinu rẹ ti pọ jù.


Mo ni ki Owolabi duro ko jẹ ka gbọ nnkan ti wọn n sọ ninu ile na. Bo tilẹ pe o ba awọn obi ẹ ja gan-an lọjọ yẹn, gbogbo ohun ti wọn sọ lọjọ yẹn loun naa feti ara ẹ gbọ.” Owolabi ko kọkọ fara mọ pe kile-ẹjọ tu igbeyawo wọn ka, ọkunrin ẹnjinnia to pera ẹ lolugbe agbegbe Apata, n’Ibadan, yii sọ pe iṣoro kan ṣoṣo ti iyawo oun ni ko ju asọtan ọrọ ati ọrọ asọbajẹ lọ. O ni, “Loootọ, o jẹ onifarada obinrin nitori o ba mi fara da iya nigba ti mi o ti i ni nnkan kan, ṣugbọn ibinu rẹ ti pọ jù. O lọọ binu ba awọn obi mi lọjọ kan, o bẹrẹ si i naka si wọn nimu. ‘’O loun o le jẹ ki n maa ba oun sun, ki n lọọ maa ṣe e nita. Ki i dana ounjẹ.


O lọọ binu ba awọn obi mi lọjọ kan, o bẹrẹ si i naka si wọn nimu. ‘’O loun o le jẹ ki n maa ba oun sun, ki n lọọ maa ṣe e nita. Ki i dana ounjẹ. Bẹẹ ni ko raaye fun itọju ọmọ. Ibi iṣẹ ni ṣáà. Emi ni mo máa n tọju ọmọ.


Bẹẹ ni ko raaye fun itọju ọmọ. Ibi iṣẹ ni ṣáà. Emi ni mo máa n tọju ọmọ. “Ko sẹni ti ko le gbe ṣepe, o ṣepe fun pasitọ ṣọọṣi rẹ paapaa to jẹ agbalagba ẹni ọgọta (60) ọdun. “Loootọ ni mo máa n na a. Idi ni pe o jẹ ẹni kan tó máa n fi owo ti wọn ni ni idile wọn yangan, aa máa ni olowo lawọn ni idile awọn, awọn ẹgbọn oun meji lo wa niluu oyinbo, oloṣi ni wa nile tiwa. “Ohun to waa máa n fa lilu ni pe ki i pẹ rara to fi máa n binu fa aṣọ ya mọ mi lọrun, ti yoo si tun maa gbe mi ṣepe.


“Ko sẹni ti ko le gbe ṣepe, o ṣepe fun pasitọ ṣọọṣi rẹ paapaa to jẹ agbalagba ẹni ọgọta (60) ọdun. “Loootọ ni mo máa n na a. Idi ni pe o jẹ ẹni kan tó máa n fi owo ti wọn ni ni idile wọn yangan, aa máa ni olowo lawọn ni idile awọn, awọn ẹgbọn oun meji lo wa niluu oyinbo, oloṣi ni wa nile tiwa. “Ohun to waa máa n fa lilu ni pe ki i pẹ rara to fi máa n binu fa aṣọ ya mọ mi lọrun, ti yoo si tun maa gbe mi ṣepe. “Ẹgbọn rẹ ko tọọgi wa lu mi mọle lọjọ kan ti ara mi ko ya. Emi naa waa pe awọn ọrẹ mi. Oun (Taiwo) ni ko jẹ ki àwọn ọrẹ mi lu ẹgbọn rẹ pẹlu bo ṣe sare ko si wọn laarin pe ẹgbọn oun lẹni ti wọn fẹẹ lu.” O jọ pe ọrọ lilu lilu yii lo bi Oloye Ọdunade Ademọla ti i ṣe aarẹ awọn adajọ kootu naa ninu pẹlu awọn igbimọ rẹ ti wọn fi fopin sí ibaṣepọ ọlọdun mẹrin to seso ọmọ kan naa.


“Ẹgbọn rẹ ko tọọgi wa lu mi mọle lọjọ kan ti ara mi ko ya. Emi naa waa pe awọn ọrẹ mi. Oun (Taiwo) ni ko jẹ ki àwọn ọrẹ mi lu ẹgbọn rẹ pẹlu bo ṣe sare ko si wọn laarin pe ẹgbọn oun lẹni ti wọn fẹẹ lu.” O jọ pe ọrọ lilu lilu yii lo bi Oloye Ọdunade Ademọla ti i ṣe aarẹ awọn adajọ kootu naa ninu pẹlu awọn igbimọ rẹ ti wọn fi fopin sí ibaṣepọ ọlọdun mẹrin to seso ọmọ kan naa. Wọn paṣẹ pe ki olujẹjọ da ọmọ to da wọn pọ pada fun olupẹjọ, ko si maa san ẹgbẹrun maru-un marun-un naira (N5,000) fun obinrin náà gẹgẹ bii owo itọju ọmọ ọhun loṣooṣu.


Wọn paṣẹ pe ki olujẹjọ da ọmọ to da wọn pọ pada fun olupẹjọ, ko si maa san ẹgbẹrun maru-un marun-un naira (N5,000) fun obinrin náà gẹgẹ bii owo itọju ọmọ ọhun loṣooṣu.


Igbakeji gomina Ọṣun ṣabẹwo si abule Wasinmi ti wọn ti pa eeyan mẹfa ninu mọlẹbi kan naa

Florence Babaṣọla Kọmiṣanna ọlọpaa nipinlẹ Ọṣun, Wale Ọlọkọde, ti sọ pe ko si ootọ ninu ahesọ kan to n lọ kaakiri pe wahala awọn agbẹ pẹlu awọn Fulani darandaran lo yọri si iku eeyan mẹfa niluu Waasinmi, nijọba ibilẹ Irewọle. Ọjọ kẹrinla, oṣu kẹta, ọdun yii, lawọn agbebọn ya wọ Gaa Fulani to wa niluu naa, ti wọn si pa awọn mẹfa ti wọn jẹ mọlẹbi kan naa. Ninu atẹjade kan ti Alukoro ileeṣẹ ọlọpaa, Yẹmisi Ọpalọla, fi sita lorukọ kọmiṣanna rẹ, lo ti ṣalaye pe lọgan tiṣẹlẹ naa ṣẹlẹ ni awọn ọlọpaa ilu Ikire atawọn oṣiṣẹ alaabo mi-in ti lọ sibẹ, ṣugbọn bi awọn agbebọn ọhun ṣe foju kan wọn ni awọn agbofinro ni wọn fẹsẹ fẹ ẹ. O ni ileeṣẹ ọlọpaa n ṣiṣẹ takuntakun lọwọ lati tanmọlẹ sidii iṣẹlẹ naa, ko si si ibi ti awọn amookunṣika naa le sa lọ ti ọwọ ko ni i tẹ wọn. Kọmiṣanna fi kun ọrọ rẹ pe ọrọ naa ko ni i ṣe pẹlu ija ẹlẹyamẹya rara, o si kilọ fun awọn ti wọn n dana irọ naa lati kiyesara nitori ko si idagbasoke kankan to le waye nibi ti aibalẹ aya ti ija ẹlẹyamẹya maa n fa ba ti wa. Bakan naa ni Igbakeji gomina ipinlẹ Ọṣun, Benedict Alabi, ṣabẹwo sibi iṣẹlẹ naa, to si ṣapejuwe rẹ gẹgẹ bii eyi to buru pupọ. Alabi, ẹni ti awọn kọmisanna ba kọwọọrin sọ fun awọn agbofinro pe wọn gbọdọ ṣawari awọn ti wọn wa nidii iṣekupani naa, ki wọn si foju winna ofin.


Kọmiṣanna fi kun ọrọ rẹ pe ọrọ naa ko ni i ṣe pẹlu ija ẹlẹyamẹya rara, o si kilọ fun awọn ti wọn n dana irọ naa lati kiyesara nitori ko si idagbasoke kankan to le waye nibi ti aibalẹ aya ti ija ẹlẹyamẹya maa n fa ba ti wa. Bakan naa ni Igbakeji gomina ipinlẹ Ọṣun, Benedict Alabi, ṣabẹwo sibi iṣẹlẹ naa, to si ṣapejuwe rẹ gẹgẹ bii eyi to buru pupọ. Alabi, ẹni ti awọn kọmisanna ba kọwọọrin sọ fun awọn agbofinro pe wọn gbọdọ ṣawari awọn ti wọn wa nidii iṣekupani naa, ki wọn si foju winna ofin. O tun fi awọn araalu lọkan balẹ pe ko sewu fun ẹmi ati dukia wọn nitori lọsan-an loru lawọn agbofinro yoo maa ṣiṣẹ nibẹ lati ri awọn ọdaran naa mu ati lati dena iru iwa bẹẹ lọjọ iwaju.


O tun fi awọn araalu lọkan balẹ pe ko sewu fun ẹmi ati dukia wọn nitori lọsan-an loru lawọn agbofinro yoo maa ṣiṣẹ nibẹ lati ri awọn ọdaran naa mu ati lati dena iru iwa bẹẹ lọjọ iwaju.


Awọn agbebọn tun ko ọmọleewe ati tiṣa lọ ni Kaduna

Faith Adebọla Afaimọ ko ma jẹ pe awọn jaduku agbebọn yii mọ-ọn-mọ doju le ipinlẹ Kaduna ni, pẹlu bi wọn ṣe n fojoojumọ ji awọn ọmọleewe ko kaakiri ipinlẹ naa lati bii ọsẹ kan sẹyin, awọn ọmọleewe pamari ni wọn tun lọọ rẹbuu lọna laaarọ ọjọ Aje, Mọnde yii, ti wọn si ji wọn gbe wọ’gbo lọ. Gẹgẹ ba a ṣe gbọ, niṣe lawọn agbebọn naa lọọ lugọ de awọn ọmọọlewe UBE Primary School, to wa niluu Rama, nijọba ibilẹ Birnin Gwari, nipinlẹ Kaduna, wọn ni bawọn ọmọ naa ṣe n fẹsẹ rin lọ sileewe wọn lati wọle laaarọ ọjọ Aje ni wọn da wọn duro, niṣe ni wọn n he wọn lapa sori ọkada, ti wọn si n gbe wọn sa lọ. Olugbe agbegbe ọhun kan, Abdulsalam Adam, sọ fun Ajọ Akoroyinjọ ilẹ wa (NAN), pe ọkada mejila loun foju ara oun ri, tawọn agbebọn fi ko awọn ọmọọlọmọ lọ, o ni tiṣa ileewe ọhun mẹta lo wa lara awọn ti wọn ji gbe naa. “Awọn tiṣa mẹta lo wa lara awọn ti wọn ji gbe naa, a o si ti i mọ iye awọn akẹkọọ ti wọn ko sa lọ, ṣugbọn awọn ẹṣọ alaabo ilu, awọn fijilante wa, atawọn ọdọ mi-in ti bẹrẹ si i wa awọn igbo agbegbe naa, wọn si ti n tọpasẹ awọn janduku yii.” Wọn ni obi kan to porukọ ara ẹ ni Halilu sọ pe niṣeju oun ni wọn ti gbe ọmọ oun sori ọkada. O loun pariwo, ṣugbọn awọn agbebọn naa fẹẹ yinbọn, loun ba sa pada. Ẹlomi-in, Mohammadu Birnin Gwari, to n gbe ilu Birnin Gwari, sọ pe mọlẹbi oun ni meji lara awọn tiṣa tawọn agbebọn naa ji gbe.


“Awọn tiṣa mẹta lo wa lara awọn ti wọn ji gbe naa, a o si ti i mọ iye awọn akẹkọọ ti wọn ko sa lọ, ṣugbọn awọn ẹṣọ alaabo ilu, awọn fijilante wa, atawọn ọdọ mi-in ti bẹrẹ si i wa awọn igbo agbegbe naa, wọn si ti n tọpasẹ awọn janduku yii.” Wọn ni obi kan to porukọ ara ẹ ni Halilu sọ pe niṣeju oun ni wọn ti gbe ọmọ oun sori ọkada. O loun pariwo, ṣugbọn awọn agbebọn naa fẹẹ yinbọn, loun ba sa pada. Ẹlomi-in, Mohammadu Birnin Gwari, to n gbe ilu Birnin Gwari, sọ pe mọlẹbi oun ni meji lara awọn tiṣa tawọn agbebọn naa ji gbe. O lorukọ wọn ni Umar Hassan ati Rabiu Salisu Takau. Kansẹlọ agbegbe ọhun, Aliyu Isa, sọ fawọn oniroyin pe oun o ti i le fidi ẹ mulẹ boya awọn ọmọleewe wa lara awọn ti wọn ji gbe ati iye wọn pato, ṣugbọn loootọ ni iṣẹlẹ naa waye. O lawọn agbebọn naa ti kọkọ ji awọn maaluu kan ko lagbegbe naa.


O lorukọ wọn ni Umar Hassan ati Rabiu Salisu Takau. Kansẹlọ agbegbe ọhun, Aliyu Isa, sọ fawọn oniroyin pe oun o ti i le fidi ẹ mulẹ boya awọn ọmọleewe wa lara awọn ti wọn ji gbe ati iye wọn pato, ṣugbọn loootọ ni iṣẹlẹ naa waye. O lawọn agbebọn naa ti kọkọ ji awọn maaluu kan ko lagbegbe naa. A gbọ pe awọn agbofinro ti de ibi iṣẹlẹ naa, wọn si ti bẹrẹ iwadii, wọn nijọba maa sọrọ lori iṣẹlẹ yii laipẹ. Tẹ o ba gbagbe, eyi ni iṣẹlẹ kẹrin laarin bii ọsẹ kan ti awọn agbebọn maa ji awọn ọmọleewe ko ni leralera ni ipinlẹ Kaduna. Eyi to ṣẹlẹ kẹyin waye loru Ọjọbọ, Tọsidee, to kọja yii, awọn akẹkọọ mẹtadinlaaadọrin ni wọn lo ṣi wa lakata awọn jaduku naa, nigba ti ori ko awọn bii ọọdunrun akẹkọọ yọ lọjọ Aiku, Sannde yii, nigba ti wọn fẹẹ ji wọn gbe.


A gbọ pe awọn agbofinro ti de ibi iṣẹlẹ naa, wọn si ti bẹrẹ iwadii, wọn nijọba maa sọrọ lori iṣẹlẹ yii laipẹ. Tẹ o ba gbagbe, eyi ni iṣẹlẹ kẹrin laarin bii ọsẹ kan ti awọn agbebọn maa ji awọn ọmọleewe ko ni leralera ni ipinlẹ Kaduna. Eyi to ṣẹlẹ kẹyin waye loru Ọjọbọ, Tọsidee, to kọja yii, awọn akẹkọọ mẹtadinlaaadọrin ni wọn lo ṣi wa lakata awọn jaduku naa, nigba ti ori ko awọn bii ọọdunrun akẹkọọ yọ lọjọ Aiku, Sannde yii, nigba ti wọn fẹẹ ji wọn gbe.


Ọwọ ti tẹ ẹni kan lori ọrọ awọn Fulani mẹfa tawọn agbebọn pa ni Waasinmi

Florence Babaṣọla Ijọba ipinlẹ Ọṣun ti sọ lalẹ ọjọ Aje, Mọnde, ọsẹ yii, lori wahala bi awọn agbebọn ṣe pa eeyan mẹfa ninu mọlẹbi kan ṣoṣo ni Gaa Fulani to wa niluu Waasinmi, nipinlẹ Ọṣun. Alaga igbimọ tijọba gbe kalẹ lori ọrọ ibagbepọ alaafia laarin awọn Fulani/Bororo pẹlu awọn agbẹ oninnkan-ọsin, Mudaṣiru Toogun, lo sọrọ naa fawọn oniroyin laipẹ yii. O ni aṣeyọri nla lọrọ ẹni kan ti ọwọ tẹ naa ati pe o ti wa lakolo awọn ọlọpaa, nibi to ti n ran wọn lọwọ lati sọ ohun to mọ nipa iṣẹlẹ naa. Mojumọ ọjọ kẹrinla, oṣu yii, lawọn agbebọn ọhun pa Alhaji Momodu Yaya, ẹni ti inagijẹ rẹ n jẹ Samu, wọn pa iyawo rẹ meji; Adamọ ati Awawu, bẹẹ ni wọn pa mẹta lara awọn ọmọ-ọmọ rẹ; Ibrahim, Abdullahi ati Moriamo. Toogun ṣalaye pe wọn ti sinku awọn mẹfẹẹfa naa niluu Ilọrin nilana ẹsin Islam. O ni ẹni to ṣoju Emir tilu Ilọrin nibi isinku naa gboṣuba fun ọgbọn-inu tijọba ipinlẹ Ọṣun lo lati fi mu ọrọ naa lẹyin ti awọn aṣoju ijọba Ọṣun sọ fun wọn pe iṣẹlẹ naa ki i ṣe ọrọ ẹlẹyamẹya rara.


Mojumọ ọjọ kẹrinla, oṣu yii, lawọn agbebọn ọhun pa Alhaji Momodu Yaya, ẹni ti inagijẹ rẹ n jẹ Samu, wọn pa iyawo rẹ meji; Adamọ ati Awawu, bẹẹ ni wọn pa mẹta lara awọn ọmọ-ọmọ rẹ; Ibrahim, Abdullahi ati Moriamo. Toogun ṣalaye pe wọn ti sinku awọn mẹfẹẹfa naa niluu Ilọrin nilana ẹsin Islam. O ni ẹni to ṣoju Emir tilu Ilọrin nibi isinku naa gboṣuba fun ọgbọn-inu tijọba ipinlẹ Ọṣun lo lati fi mu ọrọ naa lẹyin ti awọn aṣoju ijọba Ọṣun sọ fun wọn pe iṣẹlẹ naa ki i ṣe ọrọ ẹlẹyamẹya rara. O ni itẹ-oku awọn Musulumi niluu Ilọrin, ni wọn sin awọn ọmọ mẹtẹẹta si, nigba ti wọn sin baba naa atawọn iyawo rẹ sẹyin mọṣalaaṣi kan ti baba naa kọ sinu ọgba ile-nla to ni siluu Ilọrin. Toogun fi kun ọrọ rẹ pe ọmọ kan to tun fara pa lasiko iṣẹlẹ naa ti n gbatọju, ijọba si ti ṣeleri iranlọwọ to peye fun un. Nigba to n sọrọ lori ohun ti Toogun sọ, Alukoro ileeṣẹ ọlọpaa l’Ọṣun, SP Yẹmisi Ọpalọla, sọ pe loootọ ni aṣeyọri ti n wa lori ohun to ṣokunfa iṣẹlẹ naa, ṣugbọn ko sọ boya awọn ri ẹnikan mu tabi bẹẹ kọ.


O ni itẹ-oku awọn Musulumi niluu Ilọrin, ni wọn sin awọn ọmọ mẹtẹẹta si, nigba ti wọn sin baba naa atawọn iyawo rẹ sẹyin mọṣalaaṣi kan ti baba naa kọ sinu ọgba ile-nla to ni siluu Ilọrin. Toogun fi kun ọrọ rẹ pe ọmọ kan to tun fara pa lasiko iṣẹlẹ naa ti n gbatọju, ijọba si ti ṣeleri iranlọwọ to peye fun un. Nigba to n sọrọ lori ohun ti Toogun sọ, Alukoro ileeṣẹ ọlọpaa l’Ọṣun, SP Yẹmisi Ọpalọla, sọ pe loootọ ni aṣeyọri ti n wa lori ohun to ṣokunfa iṣẹlẹ naa, ṣugbọn ko sọ boya awọn ri ẹnikan mu tabi bẹẹ kọ.


Fulani yii pa ẹni to jigbe l’Ọyọọ, lo ba sa wa sipinlẹ Ogun

Adefunkẹ Adebiyi,Abẹokuta Ki i ṣe pe ọkunrin Fulani tẹ ẹ n wo fọto rẹ yii jiiyan gbe nipinlẹ Ọyọ nikan kọ, niṣe lo tun pa ẹni to ji gbe naa lẹyin to gbowo nla lọwọ awọn eeyan ẹni naa. Ipinlẹ Ogun to sa wa lẹyin iṣẹ laabi naa lọwọ ti ba a laipẹ yii, Usman Hassan lorukọ ẹ. Ogbologboo ajinigbe ni Usman bi Alukoro ọlọpaa nipinlẹ Ogun, DSP Abimbọla Oyeyẹmi, ṣe wi, ti oun funra rẹ paapaa si fẹnu ara ẹ ṣalaye fun wọn lẹyin tọwọ ba a tan. Usman yii ki i da iṣẹ ijinigbe naa ṣe gẹgẹ bi alukoro ṣe wi, o ni ikọ ti wọn jọ n ṣiṣẹ naa, ọwọ si ti ba awọn iyẹn lẹyin ti wọn ji agbẹ kan gbe l’Abule Ṣolalu, n’Ibadan, ipinlẹ Ọyọ. Wọn ti gbowo lọwọ awọn eeyan oloko ti wọn ji gbe naa, awọn iyẹn si ti ro pe wọn yoo yọnda ẹ fawọn ni, ṣugbọn niṣe ni wọn pa a lẹyin ti wọn gbowo tan, wọn ni nitori pe ọkunrin naa da awọn mọ lawọn ṣe gbẹmi ẹ. Nigba ti wọn mu awọn ọmọọṣẹ Hassan nipinlẹ Ọyọ, wọn ko ri oun mu ni tiẹ nitori o sa wa sipinlẹ Ogun, o si fara pamọ. Ṣugbọn bo ṣe de ipinlẹ yii naa lo tun bẹrẹ si i ko ikọ ajinigbe mi-in jọ, to n pe awọn Fulani ẹgbẹ ẹ pe ki wọn jẹ kawọn jọ maa ji awọn eeyan gbe, kawọn maa fiyẹn ṣe ọna ọla awọn. Ninu awọn to n pe si iṣẹ naa lo ko ba a, ti wọn ta awọn ọlọpaa lolobo nipa iṣẹ buruku to fẹẹ maa fi wọn ṣe.


Wọn ti gbowo lọwọ awọn eeyan oloko ti wọn ji gbe naa, awọn iyẹn si ti ro pe wọn yoo yọnda ẹ fawọn ni, ṣugbọn niṣe ni wọn pa a lẹyin ti wọn gbowo tan, wọn ni nitori pe ọkunrin naa da awọn mọ lawọn ṣe gbẹmi ẹ. Nigba ti wọn mu awọn ọmọọṣẹ Hassan nipinlẹ Ọyọ, wọn ko ri oun mu ni tiẹ nitori o sa wa sipinlẹ Ogun, o si fara pamọ. Ṣugbọn bo ṣe de ipinlẹ yii naa lo tun bẹrẹ si i ko ikọ ajinigbe mi-in jọ, to n pe awọn Fulani ẹgbẹ ẹ pe ki wọn jẹ kawọn jọ maa ji awọn eeyan gbe, kawọn maa fiyẹn ṣe ọna ọla awọn. Ninu awọn to n pe si iṣẹ naa lo ko ba a, ti wọn ta awọn ọlọpaa lolobo nipa iṣẹ buruku to fẹẹ maa fi wọn ṣe. Bo ṣe bọ sọwọ awọn agbofinro niyẹn. Nigba to n ṣalaye ara ẹ fawọn ọlọpaa, Usman sọ pe oun ati ọmọ iya oun to n jẹ Tahiru Usman pẹlu awọn kan lawọn jọ ji agbe oloko nla kan gbe lagbegbe Akinyẹle, n’Ibadan. O lawọn gbowo lọwọ awọn eeyan ẹ lati tu u silẹ, ṣugbọn nigba tawọn mọ pe ọkunrin naa ti da awọn mọ lawọn pa a. Ṣa, Fulani yii ti wa lẹka to n ri si ijinigbe, gẹgẹ bi CP Edward Ajogun ṣe paṣẹ, nibẹ ni wọn yoo ti taari ẹ si ipinlẹ Ọyọ ti yoo ti jẹjọ ẹsun ti wọn ka si i lẹsẹ.


Bo ṣe bọ sọwọ awọn agbofinro niyẹn. Nigba to n ṣalaye ara ẹ fawọn ọlọpaa, Usman sọ pe oun ati ọmọ iya oun to n jẹ Tahiru Usman pẹlu awọn kan lawọn jọ ji agbe oloko nla kan gbe lagbegbe Akinyẹle, n’Ibadan. O lawọn gbowo lọwọ awọn eeyan ẹ lati tu u silẹ, ṣugbọn nigba tawọn mọ pe ọkunrin naa ti da awọn mọ lawọn pa a. Ṣa, Fulani yii ti wa lẹka to n ri si ijinigbe, gẹgẹ bi CP Edward Ajogun ṣe paṣẹ, nibẹ ni wọn yoo ti taari ẹ si ipinlẹ Ọyọ ti yoo ti jẹjọ ẹsun ti wọn ka si i lẹsẹ.


Aadọta miliọnu lawọn agbebọn to ji akẹkọọ Fasiti OSU meji n beere

Adefunkẹ Adebiyi, Abẹokuta Bo tilẹ jẹ pe ileeṣẹ ọlọpaa ipinlẹ Ogun ko ti i fi ọrọ mulẹ pe ikọ agbebọn ati ajinigbe to ji awọn akẹkọọ ileewe Olabisi Onabanjo University gbe n beere owo, ALAROYE gbọ pe awọn eeyan naa ti ranṣẹ si ẹbi awọn ọmọ meji yii, aadọta miliọnu (50m) ni wọn si lawọn fẹẹ gba gẹgẹ bii owo itusilẹ wọn. Orukọ awọn akẹkọọ meji naa ni Adeyẹmọ Oluwaṣeun to wa nipele kẹta lẹka imọ nipa igbo kijikiji ati Oyefule Oluwatosin toun naa wa nipele kẹta lẹka imọ ọgbin. Nnkan bii aago mẹsan-alẹ ọjọ Aiku, Sannde ọsẹ yii, ni wọn ji wọn gbe niwaju ile wọn to wa lagbegbe Olowu, Igbole Aibo, l’Ayetoro. Ibọn ni awọn agbebọn naa bẹrẹ si i yin lakọlakọ ki wọn too ji awọn ọmọge meji yii gbe, ko si si nnkan mi-in mọ lẹyin naa ju pe wọn gbe wọn sa lọ. Ọmọbinrin kan to n ta kaadi ipe lọpọ yanturu ni wọn ni awọn ajinigbe naa wa wa sagbegbe ọhun, oun gan-an ni wọn feẹ ji gbe, ṣugbọn wọn ko raaye de ile to n gbe, bi wọn ṣe n bọ ti wọn ri awọn meji yii nita ile wọn ni wọn gbe wọn ju sọkọ pẹlu tulaasi, ni wọn ba wa wọn lọ raurau. Lọsan-an ọjọ Aje, Mọnde, ti i ṣe ọjọ keji iṣẹlẹ naa ti ALAROYE pe Alukoro ọlọpaa nipinlẹ Ogun, DSP Abimbọla Oyeyẹmi, ọkunrin naa sọ pe ọga ọlọpaa ẹkun Ayetoro lo lewaju lasiko ti a n pe oun naa, ti awọn n fọ gbogbo agbegbe naa kiri.


Ibọn ni awọn agbebọn naa bẹrẹ si i yin lakọlakọ ki wọn too ji awọn ọmọge meji yii gbe, ko si si nnkan mi-in mọ lẹyin naa ju pe wọn gbe wọn sa lọ. Ọmọbinrin kan to n ta kaadi ipe lọpọ yanturu ni wọn ni awọn ajinigbe naa wa wa sagbegbe ọhun, oun gan-an ni wọn feẹ ji gbe, ṣugbọn wọn ko raaye de ile to n gbe, bi wọn ṣe n bọ ti wọn ri awọn meji yii nita ile wọn ni wọn gbe wọn ju sọkọ pẹlu tulaasi, ni wọn ba wa wọn lọ raurau. Lọsan-an ọjọ Aje, Mọnde, ti i ṣe ọjọ keji iṣẹlẹ naa ti ALAROYE pe Alukoro ọlọpaa nipinlẹ Ogun, DSP Abimbọla Oyeyẹmi, ọkunrin naa sọ pe ọga ọlọpaa ẹkun Ayetoro lo lewaju lasiko ti a n pe oun naa, ti awọn n fọ gbogbo agbegbe naa kiri. Oyeyẹmi sọ pe gbogbo agbegbe naa pata lawọn ti gba kankan bayii, ko si aaye irinkurin kan nibẹ, bẹẹ lawọn n ṣiṣẹ takuntakun lati kẹẹfin awọn amookunṣika naa ati lati ri awọn ọmọ yii gba walẹ. Bakan naa ni ọga to n ri si ọrọ to ba jọ bii eyi ni yunifasiti naa, Ọgbẹni Niyi Oduwọle, fidi iṣẹlẹ yii mulẹ. O ni ohun to ba ni lọkan jẹ gidi niṣẹlẹ yii, ṣugbọn awọn alasẹ ileewe naa ti n sa gbogbo ipa wọn lati ri awọn ọmọ meji naa jade.


Oyeyẹmi sọ pe gbogbo agbegbe naa pata lawọn ti gba kankan bayii, ko si aaye irinkurin kan nibẹ, bẹẹ lawọn n ṣiṣẹ takuntakun lati kẹẹfin awọn amookunṣika naa ati lati ri awọn ọmọ yii gba walẹ. Bakan naa ni ọga to n ri si ọrọ to ba jọ bii eyi ni yunifasiti naa, Ọgbẹni Niyi Oduwọle, fidi iṣẹlẹ yii mulẹ. O ni ohun to ba ni lọkan jẹ gidi niṣẹlẹ yii, ṣugbọn awọn alasẹ ileewe naa ti n sa gbogbo ipa wọn lati ri awọn ọmọ meji naa jade. CP Edward Ajogun, Kọmiṣanna ọlọpaa nipinlẹ Ogun naa ti paṣẹ pe afi ki wọn wa awọn ọmọ naa ri, nitori ẹ ni ikọ to n ri si ijinigbe ninu ọlọpaa ṣe ti wa nita bayii, ti wọn n wa gbogbo ọna lati ri awọn akẹkọọ naa gba pada.


CP Edward Ajogun, Kọmiṣanna ọlọpaa nipinlẹ Ogun naa ti paṣẹ pe afi ki wọn wa awọn ọmọ naa ri, nitori ẹ ni ikọ to n ri si ijinigbe ninu ọlọpaa ṣe ti wa nita bayii, ti wọn n wa gbogbo ọna lati ri awọn akẹkọọ naa gba pada.


Wọn ti fole ṣe Taiwo yii o, ko pẹ to pari ẹwọn ọdun marun-un lo tun lọọ jale n’Ijanikin

Faith Adebọla, Eko Taiwo Sunmọnu lorukọ ọkunrin yii, aipẹ yii ni wọn lo pari ẹwọn ọdun marun-un ti wọn da fun un, ṣugbọn boya ẹwọn ti wọn da fun un tẹlẹ yii ko tẹ ẹ lọrun ni o, ọkunrin naa tun ti roko ẹwọn mi-in silẹ bayii, afaimọ ni ko ni i pada si ibi to ti n bọ latari bọwọ tun ṣe tẹ ẹ lopin ọsẹ yii lori ẹsun ole jija. Alukoro ileeṣẹ ọlọpaa ipinlẹ Eko, Ọgbẹni Olumuyiwa Adejọbi to sọrọ nipa iṣẹlẹ yii f’ALAROYE ni ọjọ Abamẹta, Satide yii, lawọn agbofinro tun mu Taiwo, ni nnkan bii aago mọkanla aabọ alẹ, o lawọn ọlọpaa ẹka Ijanikin ni wọn fi pampẹ ofin gbe e. Bi Adejọbi ṣe wi, awọn araalu kan lo tẹ teṣan ọlọpaa ọhun laago idagiri pe awọn adigunjale kan ti ya bo agbegbe Ọtọ Awori, wọn si n kole lọwọ ni Opopona Ajayi loru ọjọ naa, lawọn ọlọpaa fi gbera lọọ koju wọn nibẹ. Wọn lawọn adigunjale naa kọkọ fẹẹ ko awọn ọlọpaa loju, wọn bẹrẹ si i yinbọn, lawọn ọlọpaa naa ba fibọn fesi, igba ti eruku ibọn yinyin naa yoo fi rọlẹ, Taiwo Sunmọnu lọwọ ba, awọn yooku sa lọ. Teṣan ọlọpaa lafurasi naa ti jẹwọ pe oun ṣẹṣẹ tẹwọn de ni, o ni ipari oṣu kọkanla, ọdun to kọja yii, ni wọn da oun silẹ nigba ti ọdun marun-un tile-ẹjọ wọn fun oun pe, o ni oko ole loun lọ nigba naa tọwọ fi ba oun, toun fi dero ẹwọn. Wọn lo tun jẹwọ pe oun ni awọn ikọ tawọn jọ n jale, o si ti n ran awọn agbofinro lọwọ ki wọn le ri awọn to sa lọ atawọn yooku ninu ikọ rẹ mu. Kọmiṣanna ọlọpaa Eko, Hakeem Odumosu, ti fa iwadii lori iṣẹlẹ yii le awọn ọlọpaa ọtẹlẹmuyẹ to wa ni Panti, ni Yaba, lọwọ, ki wọn le tuṣu desalẹ ikoko lori ẹ. Bi iwadii ba ti pari, wọn ni Taiwo atawọn tọwọ ba tun tẹ maa kawọ pọnyin rojọ niwaju adajọ, ki wọn le fimu kata ofin.


Baba ọmọ to ku lọsibitu FMC, l’Abẹokuta, la aga mọ dokita lori, o ni ko tete tọju ọmọ oun lo fi ku

Adefunkẹ Adebiyi,Abẹokuta Ko si ọrọ meji tawọn eeyan n sọ nipa ọsibitu Federal Medical Center (FMC), to wa n’Idi-Aba, l’Abẹokuta, bayii ju ti ọkunrin kan ti ọmọ rẹ ku si ọsibitu naa lọjọ Ẹti ọsẹ to kọja, to si mu ọkan ninu awọn dokita to tọju ọmọ naa lu bii ko ku, to tun la aga mọ ọn lori lọpọ igba kawọn eeyan too gba dokita naa silẹ lọwọ rẹ. ALAROYE gbọ pe ni nnkan bii aago mejila oru ọjọ Ẹti naa ti i ṣẹ ọjọ kejila, oṣu kẹta yii, niṣẹlẹ naa waye, iyẹn lẹyin iku ọmọ ọdun kan ati oṣu mẹta naa. Wọọdu awọn ọmọde ni wọn gba ọmọbinrin naa si fun aarẹ to n ṣe e, ṣugbọn aisan lo ṣee wo lọrọ naa pada ja si, niṣe lọmọ ọhun ku nibi ti wọn ti n tọju rẹ. Ṣugbọn ẹsẹkẹsẹ ti awọn dokita tufọ iku ọmọde yii fun baba rẹ ni wọn ni ọkunrin naa binu rangbọndan, niṣẹ lo si doju kọ dokita to tufọ naa, lo bẹrẹ si i lu u. Koda, ṣia to wa nitosi ni wọn ni ọkunrin naa ki mọlẹ, to la mọ dokita naa lori, bi ko si ṣe pe awọn eeyan tete gba a silẹ lọwọ baba naa, Ọlọrun lo mọ ohun ti ko ba ṣẹlẹ si dokita ọhun. Ohun to bi baba ọmọ yii ninu gẹgẹ ba a ṣe gbọ ni pe o ni awọn dokita ileewosan FMC ko tete bẹrẹ itọju fun ọmọ oun ni, to fi di pe nnkan bajẹ to bẹẹ ti ọmọ si pada ku. Ṣugbọn ninu atẹjade ti Ọgbẹni Ṣẹgun Orisajo, ti i ṣe Alukoro ọsibitu naa fi sita, o ni ọsibitu yii ko ni i fara mọ ifiyajẹni ti awọn to n gbe alaisan wa n foju awọn oṣiṣẹ awọn ri mọ.


Ṣugbọn ẹsẹkẹsẹ ti awọn dokita tufọ iku ọmọde yii fun baba rẹ ni wọn ni ọkunrin naa binu rangbọndan, niṣẹ lo si doju kọ dokita to tufọ naa, lo bẹrẹ si i lu u. Koda, ṣia to wa nitosi ni wọn ni ọkunrin naa ki mọlẹ, to la mọ dokita naa lori, bi ko si ṣe pe awọn eeyan tete gba a silẹ lọwọ baba naa, Ọlọrun lo mọ ohun ti ko ba ṣẹlẹ si dokita ọhun. Ohun to bi baba ọmọ yii ninu gẹgẹ ba a ṣe gbọ ni pe o ni awọn dokita ileewosan FMC ko tete bẹrẹ itọju fun ọmọ oun ni, to fi di pe nnkan bajẹ to bẹẹ ti ọmọ si pada ku. Ṣugbọn ninu atẹjade ti Ọgbẹni Ṣẹgun Orisajo, ti i ṣe Alukoro ọsibitu naa fi sita, o ni ọsibitu yii ko ni i fara mọ ifiyajẹni ti awọn to n gbe alaisan wa n foju awọn oṣiṣẹ awọn ri mọ. Lori eyi to ṣẹlẹ yii, Orisajo sọ pe ọga agba ileewosan naa, Ọjọgbọn Musa Olomu, ti kilọ pe o to gẹẹ, nitori eyi to ṣẹlẹ yii ni ẹlẹkẹẹrin ẹ ti awọn to waa gba itọju yoo lu dokita nileewosan FMC, bẹẹ laarin asiko diẹ sira wọn ni. Nigba to n ṣalaye siwaju si i lori iku ọmọde yii, Orisajo sọ pe lati oṣu kan sẹyin ni akọ iba ti n ṣe ọmọ kekere naa, o ti ru gidi, ṣugbọn awọn obi rẹ ko gbe e wa sọsibitu nigba yẹn. O ni ọmọde naa n kanra, bẹẹ ni ọrun rẹ paapaa ko duro daadaa mọ latari aarẹ to n ṣe e lara.


Lori eyi to ṣẹlẹ yii, Orisajo sọ pe ọga agba ileewosan naa, Ọjọgbọn Musa Olomu, ti kilọ pe o to gẹẹ, nitori eyi to ṣẹlẹ yii ni ẹlẹkẹẹrin ẹ ti awọn to waa gba itọju yoo lu dokita nileewosan FMC, bẹẹ laarin asiko diẹ sira wọn ni. Nigba to n ṣalaye siwaju si i lori iku ọmọde yii, Orisajo sọ pe lati oṣu kan sẹyin ni akọ iba ti n ṣe ọmọ kekere naa, o ti ru gidi, ṣugbọn awọn obi rẹ ko gbe e wa sọsibitu nigba yẹn. O ni ọmọde naa n kanra, bẹẹ ni ọrun rẹ paapaa ko duro daadaa mọ latari aarẹ to n ṣe e lara. O ni bi wọn ṣe gbe ọmọ naa de lawọn gbe e wọ yara itọju pajawiri (Emergency ward) lọdọ awọn ọmọde, bo si tilẹ jẹ pe ọpọ nnkan to yẹ ki baba rẹ ra fun itọju rẹ lo n sọ pe oun ko rowo ra, sibẹ, Orisajo sọ pe ọsibitu naa foju fo o da, wọn bẹrẹ si i tọju ọmọdebinrin naa gẹgẹ bi ilana ẹkọ iṣegun ti wọn gba, wọn fẹẹ gba ẹmi rẹ la dandan. Ṣugbọn lẹyin wakati mẹrin ti wọn ti n ṣe eyi, ọmọ naa ku, ko si sohun ti ẹnikẹni le ṣe si i. Boya ka ni wọn tete gbe ọmọbinrin naa wa lasiko ti aarẹ naa ti n ṣe e lati oṣu kan sẹyin, o ṣee ṣe ko ma ku ni awọn ara ọsibitu naa wi, ṣugbọn nigba ti wọn de e mọlẹ fọjọ pipẹ, aarẹ naa ti wọ ọ lara kọja ibi to yẹ lo ṣe ja si iku fun un. Lati tun mọ bo ṣe ṣẹlẹ gan-an, ALAROYE pe Ọgbẹni Orisajo lori foonu laaarọ ọjọ Aje, Mọnde, ọsẹ yii, ọkunrin naa sọ pe iwadii ṣi n tẹsiwaju lori iṣẹlẹ yii, nitori ẹ lawọn ko ṣe darukọ ọkunrin to lu dokita naa ati orukọ dokita to lu.


O ni bi wọn ṣe gbe ọmọ naa de lawọn gbe e wọ yara itọju pajawiri (Emergency ward) lọdọ awọn ọmọde, bo si tilẹ jẹ pe ọpọ nnkan to yẹ ki baba rẹ ra fun itọju rẹ lo n sọ pe oun ko rowo ra, sibẹ, Orisajo sọ pe ọsibitu naa foju fo o da, wọn bẹrẹ si i tọju ọmọdebinrin naa gẹgẹ bi ilana ẹkọ iṣegun ti wọn gba, wọn fẹẹ gba ẹmi rẹ la dandan. Ṣugbọn lẹyin wakati mẹrin ti wọn ti n ṣe eyi, ọmọ naa ku, ko si sohun ti ẹnikẹni le ṣe si i. Boya ka ni wọn tete gbe ọmọbinrin naa wa lasiko ti aarẹ naa ti n ṣe e lati oṣu kan sẹyin, o ṣee ṣe ko ma ku ni awọn ara ọsibitu naa wi, ṣugbọn nigba ti wọn de e mọlẹ fọjọ pipẹ, aarẹ naa ti wọ ọ lara kọja ibi to yẹ lo ṣe ja si iku fun un. Lati tun mọ bo ṣe ṣẹlẹ gan-an, ALAROYE pe Ọgbẹni Orisajo lori foonu laaarọ ọjọ Aje, Mọnde, ọsẹ yii, ọkunrin naa sọ pe iwadii ṣi n tẹsiwaju lori iṣẹlẹ yii, nitori ẹ lawọn ko ṣe darukọ ọkunrin to lu dokita naa ati orukọ dokita to lu. O ni ṣugbọn ọkunrin ni dokita ọhun, lilu naa pọ debii pe gbogbo oju dokita naa lo wu, to si n ṣẹjẹ. Ṣugbọn gbogbo eyi lo ni FMC koro oju si, ohun to ni o yẹ kawọn obi maa ṣe ni lati tete gbe ọmọ to ba rẹ wa si ọsibitu, ki i ṣe pe ki wọn duro nile titi ti nnkan yoo fi bajẹ pata, ti wọn yoo waa maa lu dokita ti ki i ṣe oun lo pa wọn lọmọ.


O ni ṣugbọn ọkunrin ni dokita ọhun, lilu naa pọ debii pe gbogbo oju dokita naa lo wu, to si n ṣẹjẹ. Ṣugbọn gbogbo eyi lo ni FMC koro oju si, ohun to ni o yẹ kawọn obi maa ṣe ni lati tete gbe ọmọ to ba rẹ wa si ọsibitu, ki i ṣe pe ki wọn duro nile titi ti nnkan yoo fi bajẹ pata, ti wọn yoo waa maa lu dokita ti ki i ṣe oun lo pa wọn lọmọ.


Babade foju bale-ẹjọ l’Ọrẹ, oṣiṣẹ kootu lo lu lalubami

Oluṣẹyẹ Iyiade, Akurẹ Ileeṣẹ ọlọpaa ipinlẹ Ondo ti wọ oniṣowo epo kan ti wọn porukọ rẹ ni Tọpẹ Babade lọ sile-ẹjọ Majisreeti to wa niluu Ọrẹ, nijọba ibilẹ Odigbo, lori ẹsun lilu awọn oṣiṣẹ kootu kan lalubami lasiko ti wọn wa lẹnu isẹ oojọ wọn. Olujẹjọ ọhun ni wọn lo lu oṣiṣẹ kootu kan, Oluwaniyi Adebanji, atawọn meji mi-in nilukulu nibi ti wọn ti n ṣiṣẹ tijọba ran wọn lagbegbe kan ti wọn n pe ni Area Mother, niluu Ọrẹ, ni nnkan bii aago mẹsan-an aarọ ọjọ kẹwaa, oṣu kẹta, ọdun ta a wa yii. Ọlọpaa agbefọba, Jimoh Amuda, ni iwa ti olujẹjọ ọhun hu lodi si abala ọtalelọọọdunrun din mẹrin (356) ninu iwe ofin ipinlẹ Ondo ti ọdun 2006. Amofin A. J. Agbor to jẹ agbẹjọro olujẹjọ bẹbẹ fun beeli onibaara rẹ niwọn igba ti ofin kò ti ta ko beeli iru ẹsun ti wọn fi kan an. Adajọ O. A. Ọmọfọlarin ni ko boju mu kile-ẹjọ gba beeli olujẹjọ nigba ti ọkan ninu awọn to lu lalubami ṣi wa lẹsẹ kan aye ẹsẹ kan ọrun nile-iwosan.


Amofin A. J. Agbor to jẹ agbẹjọro olujẹjọ bẹbẹ fun beeli onibaara rẹ niwọn igba ti ofin kò ti ta ko beeli iru ẹsun ti wọn fi kan an. Adajọ O. A. Ọmọfọlarin ni ko boju mu kile-ẹjọ gba beeli olujẹjọ nigba ti ọkan ninu awọn to lu lalubami ṣi wa lẹsẹ kan aye ẹsẹ kan ọrun nile-iwosan. O paṣẹ ki ọkunrin oniṣowo naa ṣi wa lahaamọ awọn ọlọpaa titi dọjọ kẹtadinlogun, oṣu kẹta, ọdun 2021.


O paṣẹ ki ọkunrin oniṣowo naa ṣi wa lahaamọ awọn ọlọpaa titi dọjọ kẹtadinlogun, oṣu kẹta, ọdun 2021.


Awọn ọmọ ‘Yahoo’ mẹjọ bọ sọwọ awọn EFCC l’Akurẹ

Oluṣẹyẹ Iyiade, Akurẹ Ko din lawọn ọmọ Yahoo mẹjọ ti ajọ EFCC, ẹka tipinlẹ Ọyọ, fi pampẹ ofin gbe niluu Akurẹ lalẹ ọjọ Aiku, Sannde, ọsẹ yii. Awọn tọwọ tẹ ọhun ni; Ọlasunkami Daramọla, Oluwaṣeyi Akinluyi, Abiọla Mutiu, Adebanjọ Adegoke, Kẹyinde Idowu, Sunday Mọrufu, Adebayọ Ọdẹwumi ati Ridwan Tobilọba. Gẹgẹ ba a ṣe gbọ, ile-itura igbalode kan to wa lagbegbe Ọba-Ile, nijọba ibilẹ Ariwa Akurẹ, ni wọn ka awọn onijibiti ori ẹrọ ayelujara naa mọ ni nnkan bii aago meje alẹ. Ajọ EFCC ni ọpọlọpọ foonu olowo nla, kọmputa agbeletan atawọn ẹri mi-in to lodi sofin ni wọn ka mọ awọn ọmọ ‘Yahoo’ ọhun lọwọ lati fi ba wọn ṣẹjọ lẹyin ti iwadii ba ti pari lori ẹsun ti wọn fi kan wọn. Awọn afurasi ọmọ Yahoo tọwọ tẹ.


Ẹya yoowu to ba fẹẹ yapa kuro ni Naijiria n wa iparun ni-Pasitọ Iyunade

Adefunkẹ Adebiyi, Abẹokuta Olori ijọ Pentecostal Sanctuary Bible Ministries (PSBM) Odo-Ẹgbọ, n’Ijebu Ode, Pasitọ Sunday Dare Iyunade, ti sọ pe ẹya yoowu to ba gbe igbesẹ lati yapa kuro lara Naijiria yoo parun ni, nitori Ọlọrun ko fọwọ si igbesẹ bẹẹ. ‘Ọlọrun sọ pe bi ẹyakẹya, boya Igbo, Yoruba tabi Hausa, ba gbiyanju lati kuro lara Naijiria, ibi ti wọn fi ṣe ibugbe yoo di itan ni’’ Bẹẹ ni Pasitọ Iyunade wi fawọn akọroyin lọsẹ to kọja yii. Pasitọ yii sọ pe eyi tawọn eeyan kan fi n beere fun ipinya yii, adura lo yẹ ki wọn maa gba si i kikankikan, pe ki orilẹ-ede yii ma pin, o ni nitori ipinya yoo mu abamọ ati iṣoro wa ni. Ni ti ẹgbẹ oṣelu All Progressives Party (APC) to n ṣejọba lọwọ, Pasitọ Iyunade sọ pe o ṣee ṣe kawọn ọmọ Naijiria sọ wọn loko laipẹ lati le wọn kuro lori aleefa, gẹgẹ bawọn funra wọn ṣe wi nigba ti wọn n polongo ibo lọdun 2014, pe bawọn ko ba ṣe daadaa, kawọn ọmọ Naijiria le awọn loko. Lori idi ti eyi yoo fi ri bẹẹ, Olori ijọ PSMB naa sọ pe gbogbo ileri tawọn APC ṣe faraalu nigba naa ni wọn ti kọyin si, ti wọn ko mu wọn ṣẹ rara. O tẹsiwaju pe Ọlọrun ti tilẹkun mọ ijọba Buhari, idi niyẹn ti wọn ko fi ri aṣeyọri ṣe, o ni bawọn Kristẹni ko ba tẹpẹlẹ mọ adura, nnkan yoo wulẹ maa le si i ni.


Ni ti ẹgbẹ oṣelu All Progressives Party (APC) to n ṣejọba lọwọ, Pasitọ Iyunade sọ pe o ṣee ṣe kawọn ọmọ Naijiria sọ wọn loko laipẹ lati le wọn kuro lori aleefa, gẹgẹ bawọn funra wọn ṣe wi nigba ti wọn n polongo ibo lọdun 2014, pe bawọn ko ba ṣe daadaa, kawọn ọmọ Naijiria le awọn loko. Lori idi ti eyi yoo fi ri bẹẹ, Olori ijọ PSMB naa sọ pe gbogbo ileri tawọn APC ṣe faraalu nigba naa ni wọn ti kọyin si, ti wọn ko mu wọn ṣẹ rara. O tẹsiwaju pe Ọlọrun ti tilẹkun mọ ijọba Buhari, idi niyẹn ti wọn ko fi ri aṣeyọri ṣe, o ni bawọn Kristẹni ko ba tẹpẹlẹ mọ adura, nnkan yoo wulẹ maa le si i ni. Eto aabo to dojuru naa wa ninu ohun ti pasitọ yii ṣalaye, Iyunade sọ pe ogiri aabo ti wo lulẹ ni Naijiria, ṣugbọn o ni kawọn eeyan ma sọ ireti nu, nitori Oluwa ti sọ pe oun yoo fi opin si iṣejọba APC laipẹ, ijọba tuntun ti yoo laaanu awọn eeyan rẹ yoo de, ẹni ti yoo jẹ loun ko le sọ.


Eto aabo to dojuru naa wa ninu ohun ti pasitọ yii ṣalaye, Iyunade sọ pe ogiri aabo ti wo lulẹ ni Naijiria, ṣugbọn o ni kawọn eeyan ma sọ ireti nu, nitori Oluwa ti sọ pe oun yoo fi opin si iṣejọba APC laipẹ, ijọba tuntun ti yoo laaanu awọn eeyan rẹ yoo de, ẹni ti yoo jẹ loun ko le sọ.


Ọpẹlọpẹ awọn ṣọja, ọọdunrun ọmọleewe lawọn agbebọn tun fẹẹ ko lọ ni Kaduna

Faith Adebọla Ko jọ pe wahala awọn janduku agbebọn to n ji awọn ọmọleewe gbe lagbegbe Oke-Ọya yoo rọlẹ bọrọ tori kaka kewe agbọn dẹ, niṣe lo n le koko si i lọrọ naa da. Awọn agbebọn yii tun ti lọọ ji awọn ọọdunrun o le meje ọmọleewe (307) gbe laaarọ ọjọ Aiku, Sannde yii, ọpẹlọpẹ awọn ṣọja ni o jẹ ki wọn ko wọn wọ’gbo, wọn ri awọn ọmọ naa gba pada. Ileewe ijọba Government Science Secondary School, to wa ni lagbegbe Ikara, nipinlẹ Kaduna, niṣẹlẹ naa ti waye, ibẹ lawọn agbebọn ya bo ni nnkan bii aago marun-un idaji ọjọ Aiku yii, wọn si ti ko awọn akẹkọọ ogo-wẹẹrẹ naa, ṣugbọn wọn lawọn kan lara awọn akẹkọọ naa ti dọgbọn tẹ aago idagiri tijọba ti ṣe sileewe wọn, gbara ti wọn ti ri ohun to n ṣẹlẹ. Aago yii tawọn agbofinro gbọ ni wọn lo jẹ kawọn ọlọpaa atawọn ṣọja sare dihamọra lọ sibi iṣẹlẹ naa, ti wọn si ṣe kongẹ bi awọn ọdaju ẹda yii ṣe fẹẹ ko awọn ọmọ naa lọ, ni wọn ba fija pẹẹta pẹlu wọn. Kọmiṣanna fun eto aabo abẹle ati ọrọ ile nipinlẹ Kaduna, Ọgbẹni Samuel Aruwan, lo sọrọ yii di mimọ lọjọ Aiku, o ni: “A dupẹ pe wọn ṣaṣeyọri o, ọpẹlọpẹ awọn ṣọja ileeṣẹ ologun ilẹ wa ti wọn tete gbe igbesẹ akin gbara ti olobo ti ta wọn lori iṣẹlẹ naa. Aijẹ bẹẹ, ọọdunrun o le meje (307) lawọn ọmọ wa tawọn agbebọn naa ti ji gbe, wọn tun fẹẹ ko wọn wọgbo lọ.


Aago yii tawọn agbofinro gbọ ni wọn lo jẹ kawọn ọlọpaa atawọn ṣọja sare dihamọra lọ sibi iṣẹlẹ naa, ti wọn si ṣe kongẹ bi awọn ọdaju ẹda yii ṣe fẹẹ ko awọn ọmọ naa lọ, ni wọn ba fija pẹẹta pẹlu wọn. Kọmiṣanna fun eto aabo abẹle ati ọrọ ile nipinlẹ Kaduna, Ọgbẹni Samuel Aruwan, lo sọrọ yii di mimọ lọjọ Aiku, o ni: “A dupẹ pe wọn ṣaṣeyọri o, ọpẹlọpẹ awọn ṣọja ileeṣẹ ologun ilẹ wa ti wọn tete gbe igbesẹ akin gbara ti olobo ti ta wọn lori iṣẹlẹ naa. Aijẹ bẹẹ, ọọdunrun o le meje (307) lawọn ọmọ wa tawọn agbebọn naa ti ji gbe, wọn tun fẹẹ ko wọn wọgbo lọ. “Awọn agbebọn naa ti sa lọ, nigba ti wọn ri awọn agbofinro. Ṣugbọn awọn ọlọpaa atawọn ṣọja ṣi n tọpasẹ wọn lọ lati mu wọn,” gẹgẹ bi Samuel ṣe sọ. Tẹ o ba gbagbe, awọn akẹkọọ bii mẹtadinlogoji ti wọn lawọn agbebọn naa ji gbe wọ’gbo lọ lọjọ Ẹti, Furaidee, to kọja yii, ṣi wa lakata wọn, wọn o ti i tu wọn silẹ.


“Awọn agbebọn naa ti sa lọ, nigba ti wọn ri awọn agbofinro. Ṣugbọn awọn ọlọpaa atawọn ṣọja ṣi n tọpasẹ wọn lọ lati mu wọn,” gẹgẹ bi Samuel ṣe sọ. Tẹ o ba gbagbe, awọn akẹkọọ bii mẹtadinlogoji ti wọn lawọn agbebọn naa ji gbe wọ’gbo lọ lọjọ Ẹti, Furaidee, to kọja yii, ṣi wa lakata wọn, wọn o ti i tu wọn silẹ. Ileewe Federal College of Forestry Mechanisation ni wọn ti ji wọn ko. Iya gidi ni wọn si fi n jẹ awọn akẹkọọ yii ninu igbo ti wọn gbe wọn lọ ninu fidio kan to jade nipa wọn. Bẹẹ lawọn ọmọ yii n bẹbẹ pe ki ijọba jọwọ, waa tu awọn silẹ ni igbekun awọn ajinigbe yii.


Ileewe Federal College of Forestry Mechanisation ni wọn ti ji wọn ko. Iya gidi ni wọn si fi n jẹ awọn akẹkọọ yii ninu igbo ti wọn gbe wọn lọ ninu fidio kan to jade nipa wọn. Bẹẹ lawọn ọmọ yii n bẹbẹ pe ki ijọba jọwọ, waa tu awọn silẹ ni igbekun awọn ajinigbe yii. Bọlọ ni awọn to jẹ obinrin ninu awọn akẹkọọ yii n sunkun, aṣọ nikan ni wọn si ro mọya ninu fidio to ṣafihan wọn naa, ọpọ ninu wọn ko wẹwu rara. Wọn lawọn agbebọn naa ni miliọnu lọna ẹẹdẹgbẹta (500m) lawọn maa gba ki wọn too da awọn akẹkọọ naa nide lakata wọn.


Bọlọ ni awọn to jẹ obinrin ninu awọn akẹkọọ yii n sunkun, aṣọ nikan ni wọn si ro mọya ninu fidio to ṣafihan wọn naa, ọpọ ninu wọn ko wẹwu rara. Wọn lawọn agbebọn naa ni miliọnu lọna ẹẹdẹgbẹta (500m) lawọn maa gba ki wọn too da awọn akẹkọọ naa nide lakata wọn.


Makinde fun ijọ Musulumi moṣalaaṣi Ọja’ba ni bọọsi nla

Ọlawale Ajao, Ibadan Orin iyin lawọn Musulumi kaakiri ipinlẹ Ọyọ n kọ ki gomina ipinlẹ naa, Ẹnjinnia Ṣeyi Makinde, bayii pẹlu bo ṣe fi ọkọ bọọsi tuntun kan ta ijọ awọn Musulumi moṣalaaṣi nla ilu Ibadan lọrẹ. Lọjọ Ẹti, Furaidee, to kọja, ni gomina naa fi kọkọrọ mọto ọhun le wọn lọwọ ninbu ọgba mọṣalaaṣi ọhun to wa l’Ọjaba, nigboro Ibadan. Nigba to n ṣalaye ohun to ṣokunfa ẹbun pataki naa, Oludamọran Makinde lori ọrọ ẹsin, Alhaji Abdul-Rasheed, to ṣoju fun un nibi eto naa sọ pe igbesẹ yii jẹ ara imuṣẹ awọn ileri ti Makinde ṣe lasiko ipolongo idibo rẹ pe ijọba oun maa ṣatilẹyin fun araalu ninu ohun gbogbo ti wọn ba n ṣe lai ya ẹṣin kan sọtọ. O ni oun mọ pe ọkọ ti oun fun awọn jànmón-ọ̀n mọṣalaaṣi Ọja’ba yii yoo ṣeranlọwọ daadaa nipa ihinrere ẹṣin Islam. Makinde fi kun un pe iṣọkan laarin awọn ẹlẹsin lo daa lati maa wa, nitori idagbasoke ko le tete ba awujọ yoowu ti ko ba pataki irẹpọ laarin awọn eeyan rẹ. Nigba to n fi ẹmi imoore han si oore gomina yii, Imaamu agba ilẹ Ibadan, Sheik Abdul-Ganiyy Abubakr Agbọ́tọmọkékeré ṣapejuwe Makinde gẹgẹ bii ẹni to mọ riri adua ti awọn Musulumi ipinlẹ Ọyọ n ṣe fun un.


O ni oun mọ pe ọkọ ti oun fun awọn jànmón-ọ̀n mọṣalaaṣi Ọja’ba yii yoo ṣeranlọwọ daadaa nipa ihinrere ẹṣin Islam. Makinde fi kun un pe iṣọkan laarin awọn ẹlẹsin lo daa lati maa wa, nitori idagbasoke ko le tete ba awujọ yoowu ti ko ba pataki irẹpọ laarin awọn eeyan rẹ. Nigba to n fi ẹmi imoore han si oore gomina yii, Imaamu agba ilẹ Ibadan, Sheik Abdul-Ganiyy Abubakr Agbọ́tọmọkékeré ṣapejuwe Makinde gẹgẹ bii ẹni to mọ riri adua ti awọn Musulumi ipinlẹ Ọyọ n ṣe fun un. Oun naa waa rọ gbogbo olujọsin lati maa lepa alaafia lawujọ lai fi ti ẹsìn ṣe. Ni pataki ju lọ, o ni awọn lèmọ́ọ̀mù atawọn ààfáà ni ipa pataki lati ko lati ri i pe awọn eeyan n gbe igbe aye alaafia ati iṣọkan lawujọ.


Oun naa waa rọ gbogbo olujọsin lati maa lepa alaafia lawujọ lai fi ti ẹsìn ṣe. Ni pataki ju lọ, o ni awọn lèmọ́ọ̀mù atawọn ààfáà ni ipa pataki lati ko lati ri i pe awọn eeyan n gbe igbe aye alaafia ati iṣọkan lawujọ.


Wọn ti mu Barry Jhay, ọmọ Sikiru Ayinde Barrister, ni Ghana, ẹsun ipaniyan ni wọn fi kan an

Dada Ajikanje Orilẹ ede Ghana lọhun-ni iṣẹlẹ ọhun ti waye, nibi ti ọkan ninu awọn ọmọ Oloogbe Dokita Sikiru Ayinde Barrister n gbe, iyẹn Barry Jhay, owo ni wọn sọ pe o da oun ati ọkunrin kan pọ ki ija too de laarin wọn, nigba ti tọhun si ku laipẹ yii, ni wọn ba sọ pe oun lo pa a. Loootọ Barry Jhay ni wọn n pe e, ṣugbọn orukọ ti Dokita Sikiru Ayinde Barrister ati iya to bi i fun lati kekere sọ ọ ni Oluwakayọde Junior Balogun. Orin loun naa n kọ ni Ghana to n gbe, ọrọ lo si ṣe bii ọrọ laarin oun ati ọkunrin puromota kan, Kashy Godson, toun naa n gbe Ghana, nni ọkunrin yẹn ba ku lojiji, ki oloju si too ṣẹ ẹ, wọn ni Barrister, iyẹn Barry Jhay, lo pa a. Ohun ti AKEDE AGBAYE gbọ ni pe o pẹ ti ajọṣepọ ti wa laarin Barry Jhay ati ọkunrin ọmọ Ghana to doloogbe yii. Wọn loun gan-an ni puromota to maa n ba a gbe orin jade ki aarin wọn too daru. Lojiji ni wọn sọ pe ija de si wọn laarin, Barry Jhay paapaa ni wọn lo jẹ ki awọn eeyan mọ pẹlu bo ṣe gba ori ikanni abẹyẹfo ẹ lọ, nibi to ti ṣalaye ohun to da wahala saarin wọn. Nibi tawọn eeyan ti mọ pe ija ti de laarin ọmọ Alhaji Sikiru Ayinde Barrister pẹlu ọkunrin to n jẹ Kashy Godson ni Ghana niyẹn. Ṣa o, lọjọ keje, oṣu kẹta, ọdun yii, ni gudugbẹ nla ja, ọkunrin puromota yii ku, n lawọn eeyan ba n sọ pe iku ọkunrin naa ki i ṣe oju lasan, o lọwọ kan abosi ninu, paapaa bi awọn eeyan kan ṣe n sọ pe niṣe ni ọkunrin naa para ẹ danu.


Lojiji ni wọn sọ pe ija de si wọn laarin, Barry Jhay paapaa ni wọn lo jẹ ki awọn eeyan mọ pẹlu bo ṣe gba ori ikanni abẹyẹfo ẹ lọ, nibi to ti ṣalaye ohun to da wahala saarin wọn. Nibi tawọn eeyan ti mọ pe ija ti de laarin ọmọ Alhaji Sikiru Ayinde Barrister pẹlu ọkunrin to n jẹ Kashy Godson ni Ghana niyẹn. Ṣa o, lọjọ keje, oṣu kẹta, ọdun yii, ni gudugbẹ nla ja, ọkunrin puromota yii ku, n lawọn eeyan ba n sọ pe iku ọkunrin naa ki i ṣe oju lasan, o lọwọ kan abosi ninu, paapaa bi awọn eeyan kan ṣe n sọ pe niṣe ni ọkunrin naa para ẹ danu. Ni kete ti iṣẹlẹ ọhun waye lawọn eeyan ti n naka iku ojiji to pa a yii si Barry Jhay. Wọn ni wahala to ṣẹlẹ laarin wọn, eyi to mu un lọ sori ikanni tuita rẹ, nibi to ti salaye ija wọn fun gbogbo aye ṣee ṣe ko ni i ṣe pẹlu iku to pa a. Yatọ si ọrọ ija ti Barry Jhay ṣọ tawọn eeyan fi n sọ pe o mọ daadaa nipa iku ọkunrin yii, wọn ni aago ti ọkunrin naa n lo ni wọn tun ba lọwọ ẹ, eyi to mu awọn eeyan maa sọ pe wọn gbọdọ wadii ọmọ Barrister daadaa lori iku to pa ọkunrin naa. Ọjọ kẹtala, oṣu keji, ọdun 1993, ni wọn bi Barry Jhay, Alhaji Sikiru Ọlọlade Ayinde Balogun, ẹni ti gbogbo eeyan mọ si Ayinde Barrister lo bi i, akọbi lobinrin fun gbajumọ olorin ti ti doloogbe nni, IK Dairo, lo si bi i fun ọkunrin olorin fuji naa.


Ni kete ti iṣẹlẹ ọhun waye lawọn eeyan ti n naka iku ojiji to pa a yii si Barry Jhay. Wọn ni wahala to ṣẹlẹ laarin wọn, eyi to mu un lọ sori ikanni tuita rẹ, nibi to ti salaye ija wọn fun gbogbo aye ṣee ṣe ko ni i ṣe pẹlu iku to pa a. Yatọ si ọrọ ija ti Barry Jhay ṣọ tawọn eeyan fi n sọ pe o mọ daadaa nipa iku ọkunrin yii, wọn ni aago ti ọkunrin naa n lo ni wọn tun ba lọwọ ẹ, eyi to mu awọn eeyan maa sọ pe wọn gbọdọ wadii ọmọ Barrister daadaa lori iku to pa ọkunrin naa. Ọjọ kẹtala, oṣu keji, ọdun 1993, ni wọn bi Barry Jhay, Alhaji Sikiru Ọlọlade Ayinde Balogun, ẹni ti gbogbo eeyan mọ si Ayinde Barrister lo bi i, akọbi lobinrin fun gbajumọ olorin ti ti doloogbe nni, IK Dairo, lo si bi i fun ọkunrin olorin fuji naa. Ọkan ninu awọn ọmọ Barrister to sọrọ lori iṣẹlẹ yii sọ pe awọn mọlẹbi ti gba lọọya ti yoo ṣoju ọmọ wọn lorilẹ-ede Ghana ti wọn ti mu un lori ẹsun pe oun lo pa puromota ẹ. Obinrin to sọrọ yii fi kun un pe, “Barry Jhay jẹ ọmọ kan to ni iwa tutu, ọrẹ gidi loun ati ọkunrin ti wọn lo pa yii. Oun gan-an lo jẹ ko wa ni Ghana, loootọ la gbọ pe ija ṣẹlẹ laarin wọn, ṣugbọn ọrọ naa ko to ohun ti eeyan le maa lepa ẹmi ẹni keji kiri si debii pe yoo pa a. Laipẹ yii lo fun Barry Jhay ni aago olowo nla, ohun ti awa si mọ ni pe eto idajọ wọn ni Ghana dara pupọ wọn ko ni i fiya jẹ alaiṣẹ. “Igbagbọ awa mọlẹbi ni pe Ọlọrun maa ko o yo, nitori nigba ti ọrọ yẹn kọkọ ṣẹlẹ, paapaa lọjọ ti ọkunrin yen ku gan-an, ariwo to gba ilu ni pe Barry Jhay lo pa a, nitori tiyẹn ti kọkọ lọ sori ikanni abẹyẹfo ẹ, nibi to ti ṣalaye pe oun ati puromota oun ja pẹlu ẹjẹ lẹnu.


Ọkan ninu awọn ọmọ Barrister to sọrọ lori iṣẹlẹ yii sọ pe awọn mọlẹbi ti gba lọọya ti yoo ṣoju ọmọ wọn lorilẹ-ede Ghana ti wọn ti mu un lori ẹsun pe oun lo pa puromota ẹ. Obinrin to sọrọ yii fi kun un pe, “Barry Jhay jẹ ọmọ kan to ni iwa tutu, ọrẹ gidi loun ati ọkunrin ti wọn lo pa yii. Oun gan-an lo jẹ ko wa ni Ghana, loootọ la gbọ pe ija ṣẹlẹ laarin wọn, ṣugbọn ọrọ naa ko to ohun ti eeyan le maa lepa ẹmi ẹni keji kiri si debii pe yoo pa a. Laipẹ yii lo fun Barry Jhay ni aago olowo nla, ohun ti awa si mọ ni pe eto idajọ wọn ni Ghana dara pupọ wọn ko ni i fiya jẹ alaiṣẹ. “Igbagbọ awa mọlẹbi ni pe Ọlọrun maa ko o yo, nitori nigba ti ọrọ yẹn kọkọ ṣẹlẹ, paapaa lọjọ ti ọkunrin yen ku gan-an, ariwo to gba ilu ni pe Barry Jhay lo pa a, nitori tiyẹn ti kọkọ lọ sori ikanni abẹyẹfo ẹ, nibi to ti ṣalaye pe oun ati puromota oun ja pẹlu ẹjẹ lẹnu. Ṣugbọn a dupẹ pe nigba to maa fi di ọjọ meloo kan si i, ariwo ti wọn n pa kiri pe oun lo pa a ti rọlẹ. Ọmọ jẹẹjẹ ni, orin lo sọ pe oun fẹẹ kọ, to si n kọ ọ.” Titi di ba a ṣe n sọ yii ni ọmọkunrin naa wa latimọle lorileede Ghana, taọn mọlẹbi si n ṣapa lati yọ ọ.


Ṣugbọn a dupẹ pe nigba to maa fi di ọjọ meloo kan si i, ariwo ti wọn n pa kiri pe oun lo pa a ti rọlẹ. Ọmọ jẹẹjẹ ni, orin lo sọ pe oun fẹẹ kọ, to si n kọ ọ.” Titi di ba a ṣe n sọ yii ni ọmọkunrin naa wa latimọle lorileede Ghana, taọn mọlẹbi si n ṣapa lati yọ ọ.


Awọn agbebọn yinbọn pa eeyan mẹfa ninu mọlẹbi kan naa l’Ọṣun

Faith Adebọla Inu ibanujẹ nla lawọn eeyan abule Wasinmi, nipinlẹ Ọṣun, wa bayii, ọfọ gidi lo ṣẹ labule naa, latari bawọn agbebọn kan ṣe ya wọbẹ lowurọ ọjọ Aiku, Sannde yii, ti wọn si yinbọn paayan mẹfa ninu mọlẹbi kan naa. Kọmiṣanna ọlọpaa ipinlẹ Ọsun, Wale Ọlọkọde, to fidi iṣẹlẹ yii mulẹ sọ pe loootọ niṣẹlẹ aburu naa waye, ṣugbọn awọn agbofinro atawọn ọmọ ẹgbẹ Oodua Peoples Congress, OPC lagbegbe ọhun ti n tọpasẹ awọn agbebọn naa lọ bayii. Gẹgẹ ba a ṣe gbọ, oru mọju, nigba tawọn eeyan n sun lọwọ lawọn agbebọn naa ya wọn abule to wa laarin ilu Ikire ati Irewọle ọhun, loju ọna Ifẹ si Ibadan, nipinlẹ Ọṣun. Ko ti i sẹni to le sọ pato orukọ awọn mẹfẹẹfa ti wọn pade iku oro yii, ṣugbọn awọn agbofinro ti gbe oku wọn lọ si mọṣuari nipinlẹ Ọṣun. Iwadii ṣi n lọ lọwọ nipa iṣẹlẹ yii.


Bisọla da omi gbigbona sọkọ ẹ lara l’Ọta, o lọmuti ni

Adefunkẹ Adebiyi, Abẹokuta Bisọla Awodele lẹ n wo yii, obinrin ẹni ọdun mẹtalelogoji (43) to bimọ marun-un fun ọkọ ẹ, Peter Philips, ṣugbọn to mọ-ọn-mọ da omi gbigbona si i lara lọjọ kẹjọ, oṣu kẹta yii, nile wọn ni Sango Ọta. O ni nitori ọkọ oun ko wulo ni, ko si mọ ju ko maa mu ọti kiri lọ. DSP Abimbọla Oyeyẹmi lo fi iṣẹlẹ yii to AKEDE AGBAYE leti laaarọ ọjọ Aiku, Sannde ọsẹ yii. Alukoro ọlọpaa ipinlẹ Ogun naa ṣalaye pe Peter Philips, ọkọ Bisọla, lo gbe ara bibo lọ si teṣan ọlọpaa lọjọ naa, to si ni iyawo oun lo da omi gbigbona soun lara. Nigba ti awọn ọlọpaa lọọ mu iyawo yii nile, o ni loootọ loun da omi gbigbona sọkọ oun lara, ohun to fa a ni pe o maa n mu ọti yo ni, alẹ lo si maa n wọle to ba ti yo binaku tan. O ni ọkọ oun ki i gbọ bukaata lori awọn ọmọ toun bi fun un, oun naa loun n da gbọ gbogbo ẹ. Bisọla sọ fawọn ọlọpaa pe lọjọ toun da omi gbigbona si i lara yii, niṣe lo tun mu ọti yo wale bii iṣe rẹ, oun si n sọrọ si i pẹlu bo ṣe mu ọti yo naa.


Alukoro ọlọpaa ipinlẹ Ogun naa ṣalaye pe Peter Philips, ọkọ Bisọla, lo gbe ara bibo lọ si teṣan ọlọpaa lọjọ naa, to si ni iyawo oun lo da omi gbigbona soun lara. Nigba ti awọn ọlọpaa lọọ mu iyawo yii nile, o ni loootọ loun da omi gbigbona sọkọ oun lara, ohun to fa a ni pe o maa n mu ọti yo ni, alẹ lo si maa n wọle to ba ti yo binaku tan. O ni ọkọ oun ki i gbọ bukaata lori awọn ọmọ toun bi fun un, oun naa loun n da gbọ gbogbo ẹ. Bisọla sọ fawọn ọlọpaa pe lọjọ toun da omi gbigbona si i lara yii, niṣe lo tun mu ọti yo wale bii iṣe rẹ, oun si n sọrọ si i pẹlu bo ṣe mu ọti yo naa. O ni bi Philip ṣe bẹrẹ si i bu oun, to tun n sọrọ sawọn obi oun niyẹn. Eyi lobinrin naa sọ pe o bi oun ninu toun fi gbe omi gbigbona, toun da a si i lara. Iwadii wọn lori obinrin yii fidi ẹ mulẹ pe o bimọ kan ni nnkan bii oṣu mẹjọ sẹyin, ṣugbọn niṣe lo pa ọmọ naa funra ẹ, to si da a sin, lai jẹ ki ẹnikẹni mọ.


O ni bi Philip ṣe bẹrẹ si i bu oun, to tun n sọrọ sawọn obi oun niyẹn. Eyi lobinrin naa sọ pe o bi oun ninu toun fi gbe omi gbigbona, toun da a si i lara. Iwadii wọn lori obinrin yii fidi ẹ mulẹ pe o bimọ kan ni nnkan bii oṣu mẹjọ sẹyin, ṣugbọn niṣe lo pa ọmọ naa funra ẹ, to si da a sin, lai jẹ ki ẹnikẹni mọ. Wọn ni nitori bi nnkan ṣe ri fun un naa ni. Ikọ atọpinpin to ri aṣiri yii, de ibi to sin ọmọ naa si i, wọn si ti hu iyooku ara ọmọde naa jade gẹgẹ bi Alukoro ṣe sọ. Ọkọ to da omi gbigbona lu naa lẹ n wo ti wọn we ni bandeeji lọsibitu yii, wọn si ti gbe Bisọla funra ẹ lọ sẹka itọpinpin iwa ọdaran.


Wọn ni nitori bi nnkan ṣe ri fun un naa ni. Ikọ atọpinpin to ri aṣiri yii, de ibi to sin ọmọ naa si i, wọn si ti hu iyooku ara ọmọde naa jade gẹgẹ bi Alukoro ṣe sọ. Ọkọ to da omi gbigbona lu naa lẹ n wo ti wọn we ni bandeeji lọsibitu yii, wọn si ti gbe Bisọla funra ẹ lọ sẹka itọpinpin iwa ọdaran.


Adajọ ran olukọ ileewe giga Kwara to n ṣe jibiti ori ẹrọ ayelujara lẹwọn n’Ilọrin

Stephen Ajagbe, Ilorin Adajọ Sikiru Oyinloye, tile-ẹjọ giga kan to wa niluu Ilọrin, ju olukọ ileewe giga ti wọn ti n kọ nipa eto ilera, Kwara State College of Health Technology (Health Tech), to wa niluu Ọffa, Adebisi Ademọla, sẹwọn oṣu mẹfa fẹsun jibiti ori ẹrọ ayelujara. Ademọla, ẹni ọdun mejidinlogoji, wa laarin awọn afurasi mẹtalelọgbọn tọwọ ajọ EFCC tẹ niluu Ọffa, lọjọ kẹrinla, oṣu kẹsan-an, ọdun 2020. Ọkunrin to n pe ara rẹ ni Dawn Ayero, to si n lo aworan arẹwa obinrin oyinbo kan lori intanẹẹti lati fi tan ẹnikan torukọ rẹ n jẹ Donald Oakes, pe oun nifẹẹ rẹ, to si fi n gba owo lọwọ iyẹn. Olujẹjọ naa ti ṣaaju sọ pe loootọ loun jẹbi ẹsun naa. Ọkan lara awọn oṣiṣe EFCC, Olumide Ọlasode, ṣalaye bawọn eeyan ṣe ta ileeṣẹ naa lolobo nipa itu tawọn ọmọ ‘yahoo’ n pa niluu Ọffa, lo mu ki ọwọ tẹ olujẹjọ naa. Agbẹjọro ijọba, Andrew Akoja, rọ ile-ẹjọ lati dajọ rẹ pẹlu gbogbo ẹri to wa nilẹ ati ijẹwọ olujẹjọ naa.


Olujẹjọ naa ti ṣaaju sọ pe loootọ loun jẹbi ẹsun naa. Ọkan lara awọn oṣiṣe EFCC, Olumide Ọlasode, ṣalaye bawọn eeyan ṣe ta ileeṣẹ naa lolobo nipa itu tawọn ọmọ ‘yahoo’ n pa niluu Ọffa, lo mu ki ọwọ tẹ olujẹjọ naa. Agbẹjọro ijọba, Andrew Akoja, rọ ile-ẹjọ lati dajọ rẹ pẹlu gbogbo ẹri to wa nilẹ ati ijẹwọ olujẹjọ naa. Adajọ Oyinloye fun olujẹjọ lanfaani lati sanwo itanran ẹgbẹrun lọna aadọta naira, bakan naa ladajọ ni ijọba ti gbẹsẹ le foonu to fi n ṣiṣẹ jibiti rẹ naa.


Adajọ Oyinloye fun olujẹjọ lanfaani lati sanwo itanran ẹgbẹrun lọna aadọta naira, bakan naa ladajọ ni ijọba ti gbẹsẹ le foonu to fi n ṣiṣẹ jibiti rẹ naa.


Wọn fẹẹ dana sun Yusuf at’ọrẹ ẹ n’Ilọrin, pọọsi obinrin  kan ni wọn ja gba

Stephen Ajagbe, Ilorin Ileeṣẹ ọlọpaa ti wọ afurasi kan, Yusuf Isiak, toun pẹlu Rasaq Sikiru, ja pọọsi Ọladele Ruth to n gbe ni Iyana Olodo, lagbegbe Airport, niluu Ilọrin, gba lọ sile-ẹjọ Magisreeti. Akọsilẹ ọlọpaa ṣalaye pe lasiko tawọn ọdọ kan n gbiyanju lati dana sun wọn lawọn ọlọpaa to wa ni tesan Adewọle doola wọn, ti wọn si wọ wọn lọ sile-ẹjọ. Agbẹjọro ijọba, Innocent Ọwọọla, sọ fun ile-ẹjọ pe Sikiru ko le foju bale-ẹjọ nitori pe o n gba itọju lọwọ nilewosan ọlọpaa. O rọ ile-ẹjọ ko gbe Isiak sahaamọ ọgba ẹwọn nitori pe ẹsun ole ni wọn fi kan an, ki i ṣe eyi ti wọn le gba beeli rẹ ṣaa. Ṣugbọn agbẹjọro olujẹjọ, Amofin Sulaiman, ni kile-ẹjọ ma ka ẹbẹ agbefọba naa si, o ni onibaara oun nilo itọju gidi nitori b’awọn araadugbo naa ṣe ṣe e baṣubaṣu. Adajọ H.D Muhammed gba oniduuro olujẹjọ naa pẹlu ẹgbẹrun lọna igba naira ati oniduuro meji, o sun ẹjọ si ọjọ kẹrinlelogun, oṣu kẹta, ọdun yii.


Awọn oṣiṣẹ ileeṣẹ reluwee to n ge waya ọkọ oju irin bọ sọwọ ọlọpaa n’Ifọ

Adefunkẹ Adebiyi, Abẹokuta Oṣiṣẹ ileeṣẹ reluwee lawọn ọkunrin mẹta yii, orukọ wọn ni Frank Obi, Eze Ogbonna ati James Ejor, ṣugbọn niṣe ni wọn tun n ji awọn waya kan nibẹ nitori apo ara wọn. Ọjọ kọkanla, oṣu kẹta yii, lọwọ palaba wọn segi ni Kajọla, Ifọ, nipinlẹ Ogun. Ọlọdẹ to n ṣọ ileeṣẹ naa ti i ṣe Kwochason Global Gas Company, lo ri awọn marun-un kan ti wọn n ge waya to ni i ṣe pẹlu ọna reluwee ti wọn n ṣe lọwọ. Ṣugbọn nitori wọn pọ ju ọlọdẹ lọ, wọn ri waya naa ge, wọn si sa lọ. Lẹyin ifisun ileeṣẹ yii ni teṣan ọlọpaa Ifọ, ni awọn ọlọpaa dọdẹ awọn eeyan naa de ibi ti wọn fara pamọ si, ọwọ wọn si ba awọn mẹta yii ti wọn jẹ oṣiṣẹ ileeṣẹ naa. Ayùn ti wọn fi n ge irin ati waya ti wọn ge lọ naa lawọn ọlọpaa ri gba lọwọ wọn.


Ṣugbọn nitori wọn pọ ju ọlọdẹ lọ, wọn ri waya naa ge, wọn si sa lọ. Lẹyin ifisun ileeṣẹ yii ni teṣan ọlọpaa Ifọ, ni awọn ọlọpaa dọdẹ awọn eeyan naa de ibi ti wọn fara pamọ si, ọwọ wọn si ba awọn mẹta yii ti wọn jẹ oṣiṣẹ ileeṣẹ naa. Ayùn ti wọn fi n ge irin ati waya ti wọn ge lọ naa lawọn ọlọpaa ri gba lọwọ wọn. Alukoro ọlọpaa nipinlẹ Ogun, DSP Abimbọla Oyeyẹmi, sọ pe ọga awọn, CP Edward Ajogun, ti paṣẹ pe awọn gbọdọ wa awọn meji to sa lọ naa ri, ki wọn le waa jẹjọ bii awọn yooku wọn tọwọ ba.


Alukoro ọlọpaa nipinlẹ Ogun, DSP Abimbọla Oyeyẹmi, sọ pe ọga awọn, CP Edward Ajogun, ti paṣẹ pe awọn gbọdọ wa awọn meji to sa lọ naa ri, ki wọn le waa jẹjọ bii awọn yooku wọn tọwọ ba.


Eeyan mẹta ku sinu ijamba ọkọ l’Agọ Ọka Akoko

Oluṣẹyẹ Iyiade, Akurẹ Eeyan mẹta ni wọn ku sinu ijamba ọkọ to waye ni Agọ-Ọka Akoko, nijọba ibilẹ Guusu Ila-Oorun Akoko, lọjọ Ẹti, Furaidee, opin ọsẹ ta a ṣẹṣẹ lo tan yii. Ijamba yii ṣẹlẹ laarin Toyota Hillux ati ọkọ ayọkẹlẹ kan, ọkan ninu awọn awakọ ọhun ni wọn lo padanu ijanu rẹ, leyii to ṣokunfa bo ṣe lọọ kọ lu eyi to n bọ loju ọna tìrẹ. Loju-ẹsẹ leeyan mẹta ti ku, nigba tawọn mi-in si tun fara pa ninu awọn ọkọ mejeeji. Gbogbo awọn to ṣeṣe ni wọn sare ko lọ sile iwosan aladaani kan to wa nitosi, latari iyansẹlodi awọn oṣiṣẹ eleto ilera to n lọ lọwọ nipinlẹ Ondo.


Kumuyi fipa ba ọmọ ọdun mẹwaa lo pọ titi to fi ku mọ ọn labẹ l’Okitipupa

Oluṣẹyẹ Iyiade, Akurẹ Ọmọ ọdun mẹtadinlọgbọn kan, Israel Kumuyi, ti foju bale-ẹjọ Majisreeti to wa lagbegbe Oke-Ẹda, l’Akurẹ, lori ẹsun fifipa ba ọmọdebinrin ẹni ọdun mẹwaa kan lo pọ titi to fi ku mọ ọn labẹ. Iṣẹlẹ yii ni wọn lo waye labule Akinfọsile, nijọba ibilẹ Okitipupa, ninu oṣu keji, ọdun ta wa yii. Agbefọba, Uloh Goodluck, ṣalaye nile-ẹjọ, pe ọgọrun-un naira ni Kumuyi fi tan ọmọbinrin naa wọle ibi to ti fipa ṣe kinni fun un titi to fi dakẹ. Uloh ni olujẹjọ ọhun ti ṣẹ si abala okoolelọọọdunrun din mẹrin (316) ati okoolelọọọdunrun din ẹyọ kan (319) ninu iwe ofin ipinlẹ Ondo ti ọdun 2006 ni ibamu pẹlu ẹsun ti wọn fi kan an. Bo tilẹ jẹ pe afurasi naa loun ko jẹbi lẹyin ti wọn ka ẹsun ti wọn fi kan an si i leti, sibẹ Onidaajọ Tọpẹ Aladejana ni ko ṣi lọọ maa gbatẹgun lọgba ẹwọn ilu Ọwọ titi ti imọran yoo fi wa lati ọfiisi ajọ to n gba adajọ nimọran. Ọjọ kẹta, oṣu karun-un, ọdun ta a wa yii, ni ile-ẹjọ sun igbẹjọ mi-in si.


Awọn janduku kọ lu eégún Olóòlù n’Ibadan, eeyan marun-un ni wọn pa

Ọlawale Ajao, Ibadan Eeyan marun-un ni wọn pa nífọnná-fọnṣu nigba tawọn ọmọ iṣọta kọ lu Olóòlù, àgbà eégún ilu Ibadan, nirọlẹ Ọjọbọ, Tọsidee, to kọja. ALAROYE gbọ pe lasiko ti eégún náà n ṣe ètùtù ọlọdọọdun to máa n ṣe lọwọ lawọn tọọgi ya bo oun atawọn ọmọ ẹyìn ẹ̀ laduugbo Òjé, n’Ibadan. O ti fẹẹ pari etutu ọhún lawọn ọmọ iṣọta naa ti wọn fẹẹ tó ọgọrin (80) niye ya dé pẹlu ibọn ada, kùmọ̀, eegun ẹran nla nla ati oriṣiiriṣii awọn nnkan ìjàmbá mi-in, tí ọrọ sì di bó-ò-lọ, yàgò lọ́nà. Yatọ s’awọn marun-un ti awọn ipata wọnyi yìn nibọn, ti wọn sì kú loju ẹsẹ, Ọlọrun lo mọ iye èèyàn tó ṣee ṣe kó tún padà gbẹ́mì-in mi lẹyin ikọlu ọhun ninu awọn ọmọ ẹyin eegun naa. Ìdí ni pé ọpọ eeyan lo fara gbọgbẹ nla, ti wọn sì n ti ileewosan kan gbe lọ sí òmí-ìn, ṣugbọn ti ko sí ẹni tó lè sọ ẹni tó máa kú tabi yè ninu wọn. Nigba to n sọrọ lori iṣẹlẹ yii, Aarẹ ẹgbẹ àwọn ọdẹ Sọ̀lúdẹ̀rọ̀ jake-jado ilẹ Yorùbá, Ọba Wahab Ajijọla-Anabi, ẹni tí ìṣẹ̀lẹ̀ naa ṣoju ẹ̀ fìdí ẹ̀ mulẹ pe wọ́ọ́rọ́wọ́ leto ti agba eegun naa n ṣe n lọ ko too di pe awọn ọmọ iṣọta naa ya de toguntogun lai jẹ pe eegun tabi awọn ọmọ ẹyin ẹ kankan tọ wọn.


Yatọ s’awọn marun-un ti awọn ipata wọnyi yìn nibọn, ti wọn sì kú loju ẹsẹ, Ọlọrun lo mọ iye èèyàn tó ṣee ṣe kó tún padà gbẹ́mì-in mi lẹyin ikọlu ọhun ninu awọn ọmọ ẹyin eegun naa. Ìdí ni pé ọpọ eeyan lo fara gbọgbẹ nla, ti wọn sì n ti ileewosan kan gbe lọ sí òmí-ìn, ṣugbọn ti ko sí ẹni tó lè sọ ẹni tó máa kú tabi yè ninu wọn. Nigba to n sọrọ lori iṣẹlẹ yii, Aarẹ ẹgbẹ àwọn ọdẹ Sọ̀lúdẹ̀rọ̀ jake-jado ilẹ Yorùbá, Ọba Wahab Ajijọla-Anabi, ẹni tí ìṣẹ̀lẹ̀ naa ṣoju ẹ̀ fìdí ẹ̀ mulẹ pe wọ́ọ́rọ́wọ́ leto ti agba eegun naa n ṣe n lọ ko too di pe awọn ọmọ iṣọta naa ya de toguntogun lai jẹ pe eegun tabi awọn ọmọ ẹyin ẹ kankan tọ wọn. Gẹgẹ bo ṣe sọ, “Lọdọọdun l’Olóòlù máa n ṣètùtù yẹn, to máa n gbẹ́bọ kaakiri igboro Ibadan lati wúre fún gbogbo ipinlẹ Ọyọ pe kí ilu le máa rójú, ki alaafia sí máa jọba. Lẹyin ètùtù yẹn ni wọn ṣẹṣẹ máa mú ọjọ ti ọdun eégún máa bẹrẹ n’Ibadan. Eegun Olóòlù naa lo maa n jade gbẹyin lẹyin ti gbogbo eegun ba jade tan lasiko odun eégún.


Gẹgẹ bo ṣe sọ, “Lọdọọdun l’Olóòlù máa n ṣètùtù yẹn, to máa n gbẹ́bọ kaakiri igboro Ibadan lati wúre fún gbogbo ipinlẹ Ọyọ pe kí ilu le máa rójú, ki alaafia sí máa jọba. Lẹyin ètùtù yẹn ni wọn ṣẹṣẹ máa mú ọjọ ti ọdun eégún máa bẹrẹ n’Ibadan. Eegun Olóòlù naa lo maa n jade gbẹyin lẹyin ti gbogbo eegun ba jade tan lasiko odun eégún. “Pẹlu bi mo ṣe foju wo awọn tọọgi yẹn, wọn tó ọgọrin (80). Olóòlù ti lọ kaakiri gbogbo ibi to yẹ kó dé gẹgẹ bíi iṣe ẹ̀ lọdọọdun. O ku diẹ ko pari eto yẹn lawọn tọọgi yẹn kọ lu u laduugbo Òjé, n’Ibadan, pẹlu ọpọlọpọ ibọn, ada, àpólà igi atawọn nnkan ija oloro mi-in.


“Pẹlu bi mo ṣe foju wo awọn tọọgi yẹn, wọn tó ọgọrin (80). Olóòlù ti lọ kaakiri gbogbo ibi to yẹ kó dé gẹgẹ bíi iṣe ẹ̀ lọdọọdun. O ku diẹ ko pari eto yẹn lawọn tọọgi yẹn kọ lu u laduugbo Òjé, n’Ibadan, pẹlu ọpọlọpọ ibọn, ada, àpólà igi atawọn nnkan ija oloro mi-in. “Ọmọkùnrin kan ti wọn n pe ni Star Boy lo ṣaaju awọn tọọgi yẹn. Niṣe ni wọn n yinbọn lákọlákọ, ti wọn sì tún ju òkò ati igi, ṣugbọn kò sí nnkan kan to de ọdọ Olóòlù ninu gbogbo nnkan ìjà wọnyẹn. “O pẹ ti ọmọkùnrin ti wọn n pe ni Star Boy yii ti maa n huwa idaluru.


“Ọmọkùnrin kan ti wọn n pe ni Star Boy lo ṣaaju awọn tọọgi yẹn. Niṣe ni wọn n yinbọn lákọlákọ, ti wọn sì tún ju òkò ati igi, ṣugbọn kò sí nnkan kan to de ọdọ Olóòlù ninu gbogbo nnkan ìjà wọnyẹn. “O pẹ ti ọmọkùnrin ti wọn n pe ni Star Boy yii ti maa n huwa idaluru. Oun lo pa ààfáà wá kan nitori ọrọ tíkẹ́ẹ̀ẹ̀tì mọ́tò nitori ọmọ ẹyin Auxiliary (ọga ẹgbẹ awọn awakọ ni ipinlẹ Ọyọ) ni. ‘‘Lanaa (ọjọ keji ikọlu akọkọ lawọn tọọgi yẹn tun bẹrẹ si i lọọ ka awọn eeyan mọle. Wọn lọọ ka Iyalọja Oje mọ ṣọọbu ẹ, wọn ni awọn maa dana sun un.


Oun lo pa ààfáà wá kan nitori ọrọ tíkẹ́ẹ̀ẹ̀tì mọ́tò nitori ọmọ ẹyin Auxiliary (ọga ẹgbẹ awọn awakọ ni ipinlẹ Ọyọ) ni. ‘‘Lanaa (ọjọ keji ikọlu akọkọ lawọn tọọgi yẹn tun bẹrẹ si i lọọ ka awọn eeyan mọle. Wọn lọọ ka Iyalọja Oje mọ ṣọọbu ẹ, wọn ni awọn maa dana sun un. “Emi ni mo pe awọn ọlọpaa ti wọn fi waa kòòré àǹbílíì. Ọpẹlọpẹ DPO Agugu ni ko jẹ ki wọn rí iya yẹn dana sun. Koda, awọn tọọgi yii tun lẹko mọ awọn ọlọpaa.” ALAROYE gbọ pe awọn eleto aabo ijọba ipinlẹ Ọyọ ta a mọ si Operation Burst naa sare lọọ kun awọn ọlọpaa lọwọ ninu akitiyan wọn lati pẹtu sí làásìgbò naa.


“Emi ni mo pe awọn ọlọpaa ti wọn fi waa kòòré àǹbílíì. Ọpẹlọpẹ DPO Agugu ni ko jẹ ki wọn rí iya yẹn dana sun. Koda, awọn tọọgi yii tun lẹko mọ awọn ọlọpaa.” ALAROYE gbọ pe awọn eleto aabo ijọba ipinlẹ Ọyọ ta a mọ si Operation Burst naa sare lọọ kun awọn ọlọpaa lọwọ ninu akitiyan wọn lati pẹtu sí làásìgbò naa. Meji ninu awọn afurasi ọdaran ọhun la gbọ pe awọn Operation Burst ri mu ninu wọn. Àhámọ́ awọn Operation Burst ni wọn wà titi ta a fi parí akojọ iroyin yii.


Meji ninu awọn afurasi ọdaran ọhun la gbọ pe awọn Operation Burst ri mu ninu wọn. Àhámọ́ awọn Operation Burst ni wọn wà titi ta a fi parí akojọ iroyin yii.


Ibọn meji lawọn ọlọpaa gba lọwọ awọn ọmọ ‘Yahoo’ n’Ilaro

Adefunkẹ Adebiyi, Abẹokuta Lọjọ Ẹti, Furaidee, ọjọ kejila, oṣu kẹta yii, ni ajọ EFCC mu awọn ọmọ ‘Yahoo’ mẹtadinlọgọta (57), n’Ilaro, ipinlẹ Ogun, ohun to si jẹ ijọloju fọpọ eeyan ni ibọn meji ti wọn ba lọwọ wọn. Ọgbẹni Wilson Uwujaren, ọga alukoro EFCC lo fi atẹjade to ṣalaye iṣẹlẹ yii sita lọjọ Jimọ naa. Ohun to sọ ni pe awọn otẹẹli bii Yewa Frontier Hotel & Resort, Ellysam Hotel & Suits, April Suits ati IBD International Hotels lawọn ti lọọ ko awọn ọmọ Yahoo yii, Ilaro ni awọn otẹẹli naa wa. Awọn ẹsun bii fifi ọrọ ifẹ lu jibiti lori ayelujara, fifi ọgbọn alumọkọrọyi gbowo lọwọ awọn eeyan lori intanẹẹti ni wọn tori ẹ mu awọn gende naa. Nigba tọwọ ba wọn ni wọn ba ibọn meji lọwọ awọn kan ninu wọn. Yatọ si ibọn meji yii, awọn mọto igbalode mẹrin tun wa ninu ohun ti wọn gba lọwọ awọn eeyan naa.


Awọn ẹsun bii fifi ọrọ ifẹ lu jibiti lori ayelujara, fifi ọgbọn alumọkọrọyi gbowo lọwọ awọn eeyan lori intanẹẹti ni wọn tori ẹ mu awọn gende naa. Nigba tọwọ ba wọn ni wọn ba ibọn meji lọwọ awọn kan ninu wọn. Yatọ si ibọn meji yii, awọn mọto igbalode mẹrin tun wa ninu ohun ti wọn gba lọwọ awọn eeyan naa. Foonu oriṣiiriṣii, kọmputa alaagbeletan atawọn iwe ọlọkan-o-jọkan ti wọn fi n lu jibiti ni wọn tun ri gba lọwọ wọn. Bayii ni awọn EFCC to orukọ awọn gende oniyahoo naa: Ọlatunji Ọpẹyẹmi, Akintunde Michael Oluwashọla, Babatunde Gbọlahan, Emmanuel Oluwadamilare, Ogundare Adewunmi, Popoọla Salmọn, Adebayọ Tọheed Ọlamilekan, Bakare Kudus, Michael Moyọsorẹ, Ọlatunji Tosin, Ishọla Wasiu, Ugwu Ekenedelichukwu David, Salaudeen Rọqueb, Ọbafunmilayọ David, Jimọh Fatai Abiọdun, Idowu Adeọla, Ọladipupọ Nurudeen, Ọlaṣoju Mohammed, Onipẹde Tọheed, Bello Abdullahi, Ọlatunji Abiọla, Ogunbayọ Peter, Adeyẹmi Abraham Ismail, Tọheed Oluwaṣeun, Abiọla Mutiu, Shonẹyẹ Idowu, Badmus Farouk Kayọde, Ilyas Abubakri Ọlanrewaju, Ọladeji Basit Babatunde ati Ijiọla Sọliu Adewọle. Awọn yooku ni: Ọdewunmi Samuel Pẹlumi, Oyeniyi Tẹslim Ọlashile, Shogbamu Olatunbọsun Lukeman, Adebanji Timilẹhin Michael, Bangboṣe Jonathan Ọlakunle, Ashore Damilare Godwin, Bello Tobilọba Abdullahi, Ogundeji Babaji Ibrahim, Bashir Ayodeji Tọheed, Ọlaleye Biọla Farukdeen, Sunday Ọṣunaiki Emmanuel, Adebọwale Taofeeq Ọlamilekan, Babajide Oluwapẹlumi Bọlaji, Oluyide Ridwan Ọlawale, Abdullahi Umar Farouq, Ọpẹloyẹru Kẹhinde Abdulwaheed, Adeọla Oluṣẹgun Israel, Shittu Ganiyu Ọlamilekan, Abdullahi Narudeen Owolabi, Ganiyu Kudus Ọlawale, Biọdun ỌkẸowo Sunday, Aiyemidọtun Moses Ọmọlade, Alade Hammed Oluwatosin, Ọladele Dọlapọ Temitọpẹ, Ogunrinde Gbenga Akanbi, Awobaju Kọyinsọla Damilare ati Bello Uthman Ọlayitan.


Foonu oriṣiiriṣii, kọmputa alaagbeletan atawọn iwe ọlọkan-o-jọkan ti wọn fi n lu jibiti ni wọn tun ri gba lọwọ wọn. Bayii ni awọn EFCC to orukọ awọn gende oniyahoo naa: Ọlatunji Ọpẹyẹmi, Akintunde Michael Oluwashọla, Babatunde Gbọlahan, Emmanuel Oluwadamilare, Ogundare Adewunmi, Popoọla Salmọn, Adebayọ Tọheed Ọlamilekan, Bakare Kudus, Michael Moyọsorẹ, Ọlatunji Tosin, Ishọla Wasiu, Ugwu Ekenedelichukwu David, Salaudeen Rọqueb, Ọbafunmilayọ David, Jimọh Fatai Abiọdun, Idowu Adeọla, Ọladipupọ Nurudeen, Ọlaṣoju Mohammed, Onipẹde Tọheed, Bello Abdullahi, Ọlatunji Abiọla, Ogunbayọ Peter, Adeyẹmi Abraham Ismail, Tọheed Oluwaṣeun, Abiọla Mutiu, Shonẹyẹ Idowu, Badmus Farouk Kayọde, Ilyas Abubakri Ọlanrewaju, Ọladeji Basit Babatunde ati Ijiọla Sọliu Adewọle. Awọn yooku ni: Ọdewunmi Samuel Pẹlumi, Oyeniyi Tẹslim Ọlashile, Shogbamu Olatunbọsun Lukeman, Adebanji Timilẹhin Michael, Bangboṣe Jonathan Ọlakunle, Ashore Damilare Godwin, Bello Tobilọba Abdullahi, Ogundeji Babaji Ibrahim, Bashir Ayodeji Tọheed, Ọlaleye Biọla Farukdeen, Sunday Ọṣunaiki Emmanuel, Adebọwale Taofeeq Ọlamilekan, Babajide Oluwapẹlumi Bọlaji, Oluyide Ridwan Ọlawale, Abdullahi Umar Farouq, Ọpẹloyẹru Kẹhinde Abdulwaheed, Adeọla Oluṣẹgun Israel, Shittu Ganiyu Ọlamilekan, Abdullahi Narudeen Owolabi, Ganiyu Kudus Ọlawale, Biọdun ỌkẸowo Sunday, Aiyemidọtun Moses Ọmọlade, Alade Hammed Oluwatosin, Ọladele Dọlapọ Temitọpẹ, Ogunrinde Gbenga Akanbi, Awobaju Kọyinsọla Damilare ati Bello Uthman Ọlayitan. Wọn yoo gbe wọn lọ si kootu laipẹ gẹgẹ bi ọga akede EFCC naa ṣe sọ.


Wọn yoo gbe wọn lọ si kootu laipẹ gẹgẹ bi ọga akede EFCC naa ṣe sọ.


Sanwo-Olu ati Igbakeji ẹ gbabẹrẹ ajẹsara Koro

Faith Adebọla, Eko Gomina ipinlẹ Eko, Babajide Oluṣọla Sanwo-Olu, ti gba abẹrẹ ajẹsara lati dena arun aṣekupani Koronafairọọsi. Ọsan ọjọ Ẹti, Furaidee yii, ni wọn fun Sanwo-Olu labẹrẹ ajẹsara ọhun nileewosan akanṣe fun itọju awọn arun to n ran ni, Infectious Disease Hospital (IDH) to wa ni Yaba, nipinlẹ Eko. Awọn aṣoju ajọ eleto ilera lagbAaye, WHO, atawọn lọgaa-lọgaa lẹnu iṣẹ ọba lọrọ naa ṣoju wọn nigba ti wọn fa egboogi Astra Zeneca COVID-19 naa si gomina lara, egboogi yii ni wọn lo maa tubọ gba itankalẹ arun Korona wọlẹ lawujọ wa. Yatọ si Sanwo-Olu, Igbakeji rẹ, Dokita Ọbafẹmi Hamzat, naa gba abẹrẹ ajẹsara yii. Ẹyin eyi lawọn kọmiṣanna kan atawọn darẹkitọ lawọn ẹka ileeṣẹ ọba naa gba abẹrẹ ajẹsara Korona tiwọn. Nigba to n ba awọn oniroyin sọrọ ni kete to gba abẹrẹ naa tan, Gomina Sanwo-Olu sọ pe kawọn araalu ma kọbi-ara si ọrọ kan to n lọ nigboro pe oogun Korona yii le ni awọn akoba kan ninu, tabi pe oogun naa ko ṣee gbara le, Sanwo-Olu ni idi tawọn fi tẹwọ-gba abẹrẹ ajẹsara yii ni pe o maa mu adinku ba bi arun Korona ṣe fẹẹ gbilẹ nipinlẹ Eko.


Yatọ si Sanwo-Olu, Igbakeji rẹ, Dokita Ọbafẹmi Hamzat, naa gba abẹrẹ ajẹsara yii. Ẹyin eyi lawọn kọmiṣanna kan atawọn darẹkitọ lawọn ẹka ileeṣẹ ọba naa gba abẹrẹ ajẹsara Korona tiwọn. Nigba to n ba awọn oniroyin sọrọ ni kete to gba abẹrẹ naa tan, Gomina Sanwo-Olu sọ pe kawọn araalu ma kọbi-ara si ọrọ kan to n lọ nigboro pe oogun Korona yii le ni awọn akoba kan ninu, tabi pe oogun naa ko ṣee gbara le, Sanwo-Olu ni idi tawọn fi tẹwọ-gba abẹrẹ ajẹsara yii ni pe o maa mu adinku ba bi arun Korona ṣe fẹẹ gbilẹ nipinlẹ Eko. Sanwo-Olu ni bi wọn ṣe gun oun labẹrẹ naa rọrun gan-an ni, oun o tiẹ mọ pe wọn fun oun ni nnkan kan rara, ko si ṣe oun bakan lẹyin toun gba a tan. Gomina waa lo anfaani naa lati parọwa saraalu pe ki wọn ma ṣe dagunla si gbigba abẹrẹ ajẹsara naa, o ni o san ki wọn dena arun Korona ju ki wọn maa wa itọju lẹyin ti wọn ba ti lugbadi ẹ tan lọ.


Sanwo-Olu ni bi wọn ṣe gun oun labẹrẹ naa rọrun gan-an ni, oun o tiẹ mọ pe wọn fun oun ni nnkan kan rara, ko si ṣe oun bakan lẹyin toun gba a tan. Gomina waa lo anfaani naa lati parọwa saraalu pe ki wọn ma ṣe dagunla si gbigba abẹrẹ ajẹsara naa, o ni o san ki wọn dena arun Korona ju ki wọn maa wa itọju lẹyin ti wọn ba ti lugbadi ẹ tan lọ.


Ijọba lawọn o fowo kun owo epo, wọn tọrọ aforiji lọwọ araalu

Faith Adebọla Pẹlu bi aroye ati ariwo ṣe gba igboro kan lẹyin ti ajọ to n ri si ẹkunwo ati adinku owo-epo rọbi atawọn eroja nilẹ wa (Petroleum Products Pricing Agency, PPPRA) sọ lalẹ Ọjọbọ, Tọsidee yii, pe awọn ti sun owo tawọn araalu maa maa ra lita epo bẹntiroolu kan si igba ati mejila naira (#212.60), ijọba apapọ ti sọ pe awọn o fọwọ si ẹkunwo naa, wọn si tọrọ aforiji lọwọ araalu. Naira mẹrin din lọgọsan-an (#176) lọpọ ileepo n ta epo naa tẹlẹ. Minisita fọrọ epo rọbi nilẹ wa, Timipre Sylva, lo kede lọsan-an ọjọ Ẹti, Furaidee, pe oun ati Aarẹ Muhammadu Buhari ko mọ ohunkohun nipa ẹkunwo ti wọn kede naa, bẹẹ lawọn o fọwọ si i. Bakan naa ni ajọ to n bojuto igboke-gbodo epo rọbi, Nigerian National Petroleum Corporation, NNPC, sọ pe ko si idi lati fowo kun owo-epo lọwọ yii, wọn niye tawọn ileepo n ta epo tẹlẹ ni ki wọn ṣi maa ta a, ko si pẹ ti ajọ NNPC ṣe kede ọrọ yii tan ni ajọ PPPRA lọọ pa ikede ẹkunwo ti wọn lawọn ṣe naa rẹ lori ikanni wọn. Timipre Sylva sọ pe “ijọba o le maa purọ faraalu, ikede ti wọn ṣe lati fi kun owo epo yii ko lọwọ ijọba ninu, ko si si ootọ ninu ọrọ naa. “A mọ pe ikede ti wọn ṣe yii ti maa ko yin lọkan soke, o si ti maa fa aifararọ fawọn kan. A tọrọ aforiji fun ọrọ to ṣẹlẹ yii, a o fi kun owo epo o, ẹ jọọ, ẹ ma binu”, awọn ọrọ ẹbẹ yii ni minisita naa fi kadii ikede rẹ.


Olubadan ti sọrọ o: Abẹ akoso Baalẹ Ṣaṣa ni Seriki Ṣaṣa wa

Faith Adebọla Olubadan tilu Ibadan, Alayeluwa Ọba Saliu Adetunji, ti ṣalaye ipo akoso ilu Ṣaṣa, niluu Ibadan, nipinlẹ Ọyọ, kabiesi ni abẹ akoso Baalẹ ilu Ṣaṣa ni Seriki Ṣaṣa to jẹ alakooso awọn Hausa-Fulani ilu naa gbọdọ wa, ko si gbọdọ kọja ilana ati aṣa ilẹ Yoruba. Nibi ipade alaafia kan ti wọn pe lati pẹtu saawọ to waye laarin awọn Yoruba ati Hausa to waye laipẹ yii ni ilu naa, eyi to mu rogbodiyan wa, ni ọba alaye naa ti sọrọ ọhun. Ọtun ilẹ Ibadan, Agba oye Lekan Balogun lo fi iṣẹ Olubadan jẹ nibi ipade naa, o ni ilana to ti wa tipẹ nilẹ Yoruba, ati niluu Ibadan, ni pe Baalẹ lo n ṣakoso awọn agbegbe ilu ati ileto, ẹnikẹni to ba si jẹ ọba ẹya tabi ti awujọ kan niru agbegbe ati ileto bẹẹ, abẹ akoso baalẹ lo gbọdọ wa, tori baalẹ naa wa labẹ akoso ọba alaye ni. O ni oye Sarkin Ṣaṣa ti wọn fi Alaaji Haruna Mai Yasin Katsina jẹ wulẹ jẹ oye apọnle lasan ni, ko si le paṣẹ ta ko ohun ti Baalẹ ilu Ṣaṣa, Oloye Amusa Ajani, ba sọ. O ni bawọn kan ṣe n gbe ipo Sarkin Ṣaṣa gẹgẹ bii ẹni pe ọba alaye ni ko bojumu rara, o si ta ko ilana oye ati ọba jijẹ niluu Ibadan. Kabiesi ni ki alaafia le wa, afi ki onikaluku mọ iwọn ara rẹ, abẹ akoso baalẹ ni ọba awọn Hausa-Fulani ti gbọdọ maa ṣakoso, akoso rẹ ko si gbọdọ kọja aarin awọn ẹya ati awujọ to jọba le lori.


O ni oye Sarkin Ṣaṣa ti wọn fi Alaaji Haruna Mai Yasin Katsina jẹ wulẹ jẹ oye apọnle lasan ni, ko si le paṣẹ ta ko ohun ti Baalẹ ilu Ṣaṣa, Oloye Amusa Ajani, ba sọ. O ni bawọn kan ṣe n gbe ipo Sarkin Ṣaṣa gẹgẹ bii ẹni pe ọba alaye ni ko bojumu rara, o si ta ko ilana oye ati ọba jijẹ niluu Ibadan. Kabiesi ni ki alaafia le wa, afi ki onikaluku mọ iwọn ara rẹ, abẹ akoso baalẹ ni ọba awọn Hausa-Fulani ti gbọdọ maa ṣakoso, akoso rẹ ko si gbọdọ kọja aarin awọn ẹya ati awujọ to jọba le lori. Ọrọ ti Kabiesi sọ yii tubọ tan imọlẹ si awuyewuye to n lọ lori ẹrọ ayelujara, pẹlu bawọn kan ṣe n kọminu si aaye ati ipo ti Seriki awọn Hausa-Fulani naa wa niluu Ṣaṣa, wọn ni bi ọba naa ṣe kọ aafin rẹ, to si n jaye ọlọba laarin awọn Yoruba bii pe ọba Yoruba ni ko ba ilana ati aṣa oye jijẹ nilẹ Yoruba mu.


Ọrọ ti Kabiesi sọ yii tubọ tan imọlẹ si awuyewuye to n lọ lori ẹrọ ayelujara, pẹlu bawọn kan ṣe n kọminu si aaye ati ipo ti Seriki awọn Hausa-Fulani naa wa niluu Ṣaṣa, wọn ni bi ọba naa ṣe kọ aafin rẹ, to si n jaye ọlọba laarin awọn Yoruba bii pe ọba Yoruba ni ko ba ilana ati aṣa oye jijẹ nilẹ Yoruba mu.


Ile-ẹjọ to ga ju lọ fontẹ lu ẹwọn ọdun mẹwaa fun Joshua Dariye

Faith Adebọla, Eko Boya ni gomina ipinlẹ Plateau tẹlẹ, Ọmọwe Joshua Dariye, le gbagbe ọjọ Ẹti, Furaidee, ọjọ kejila, oṣu yii, bọrọ, tori ọjọ naa ni gbogbo igbiyanju rẹ lati jajabọ ninu ẹwọn ọdun mẹrinla to n jiya rẹ ̀lọwọ fori ṣanpọn, ile-ẹjọ to ga ju lọ nilẹ wa (Supreme court) da ẹjọ ko-tẹ-mi-lọrun rẹ nu, wọn ni ko lọọ fara balẹ pari ẹwọn ọdun mẹwaa ti wọn da fun un ni. Adajọ Abilekọ Mary Odili to ṣaaju igbimọ idajọ ẹlẹni marun-un tile-ẹjọ giga naa, lo gbe idajọ yii kalẹ lowurọ ọjọ Ẹti, o ni awọn maraarun ni wọn panu-pọ lori idajọ naa, ko sẹni to ni ero to yatọ. O lawọn ti fara balẹ yẹ gbogbo ẹri ti wọn ko kalẹ siwaju awọn ile-ẹjọ to ti n gbọ ẹjọ naa bọ, gbogbo atotonu ati ẹsun ti olupẹjọ fi kan olujẹjọ, Ọgbẹni Dariye, bẹẹ ni wọn lawọn tun yẹ awijare olujẹjọ wo, awọn si ṣagbeyẹwo awọn idajọ tawọn ile-ẹjọ to gbọ ẹsun naa ṣaaju gbe kalẹ, lati mọ bi gbogbo nnkan wọnyi ṣe tẹwọn si, ati bo ṣe ba ofin ilẹ wa mu si. Ni abarebabọ, awọn adajọ naa ni eyi to pọ ju lọ ninu awọn ẹsun ti wọn fi kan olujẹjọ yii lo jẹbi wọn, wọn lawijare ẹ ko muna doko rara, awawi ni ti ko lẹsẹ nilẹ lo n ṣe. Wọn ni bile-ẹjọ ko-tẹ-mi-lọrun ṣe ṣatunṣe si idajọ ẹwọn ọdun mẹrinla tile-ẹjọ giga kan ti kọkọ sọ olujẹjọ naa si, ti wọn si din ẹwọn ọhun ku si ọdun mẹwaa ba ofin mu, wọn lo wa pa bẹẹ. WỌn lasiko ti wọn ni ko bẹrẹ ẹwọn naa ba ofin mu, awọn o ri aleebu kan ninu idajọ wọn.


Ni abarebabọ, awọn adajọ naa ni eyi to pọ ju lọ ninu awọn ẹsun ti wọn fi kan olujẹjọ yii lo jẹbi wọn, wọn lawijare ẹ ko muna doko rara, awawi ni ti ko lẹsẹ nilẹ lo n ṣe. Wọn ni bile-ẹjọ ko-tẹ-mi-lọrun ṣe ṣatunṣe si idajọ ẹwọn ọdun mẹrinla tile-ẹjọ giga kan ti kọkọ sọ olujẹjọ naa si, ti wọn si din ẹwọn ọhun ku si ọdun mẹwaa ba ofin mu, wọn lo wa pa bẹẹ. WỌn lasiko ti wọn ni ko bẹrẹ ẹwọn naa ba ofin mu, awọn o ri aleebu kan ninu idajọ wọn. Pẹlu idajọ ile-ẹjọ giga ju lọ yii, ipo sẹnetọ ti gomina ana naa wa nile-igbimọ aṣofin agba l’Abuja ti dohun itan, idajọ naa sọ pe ko kangara ẹ kuro nile aṣofin naa kia. Tẹ o ba gbagbe, ajọ to n gbogun tiwa ibajẹ, iwa ajẹbanu, jibiti lilu ati ṣiṣe owo ilu mọkumọku nilẹ wa, Economic and Financial Crimes Commission (EFCC) lo ti n ba Joshua Dariye ṣẹjọ lori ẹsun mẹtalelogun ti wọn fi kan an, awọn ẹsun naa da lori pe o dari owo ilu ti aropọ rẹ jẹ biliọnu kan, miliọn lọna ọgọrun-un naira (#1.162) sapo ara ẹ, wọn ni ko fowo naa ṣe iṣẹ ilu, niṣe ni Dariye fowo ṣara rindin. Wọn tun fẹsun kan an pe o lo ipo ati agbara to ni gẹgẹ bii gomina ipinlẹ Plateau nigba naa lati huwa aidaa, wọn lo ṣi agbara lo.


Pẹlu idajọ ile-ẹjọ giga ju lọ yii, ipo sẹnetọ ti gomina ana naa wa nile-igbimọ aṣofin agba l’Abuja ti dohun itan, idajọ naa sọ pe ko kangara ẹ kuro nile aṣofin naa kia. Tẹ o ba gbagbe, ajọ to n gbogun tiwa ibajẹ, iwa ajẹbanu, jibiti lilu ati ṣiṣe owo ilu mọkumọku nilẹ wa, Economic and Financial Crimes Commission (EFCC) lo ti n ba Joshua Dariye ṣẹjọ lori ẹsun mẹtalelogun ti wọn fi kan an, awọn ẹsun naa da lori pe o dari owo ilu ti aropọ rẹ jẹ biliọnu kan, miliọn lọna ọgọrun-un naira (#1.162) sapo ara ẹ, wọn ni ko fowo naa ṣe iṣẹ ilu, niṣe ni Dariye fowo ṣara rindin. Wọn tun fẹsun kan an pe o lo ipo ati agbara to ni gẹgẹ bii gomina ipinlẹ Plateau nigba naa lati huwa aidaa, wọn lo ṣi agbara lo. Adajọ Adebukọla Banjoko tile-ẹjọ ijọba apapọ l’Abuja lo ti kọkọ gbọ ẹjọ naa, o si gbe idajọ rẹ kalẹ lọjọ kejiila, oṣu kẹfa, ọdun 2018, pe Dariye jẹbi mẹẹẹdogun ninu awọn ẹsun naa, wọn ni ko lọọ fẹwọn ọdun mẹrinla jura. Olujẹjọ naa pe ẹjọ ko-tẹ-mi-lọrun, o ni ile-ẹjọ naa ṣojuṣaaju ni, wọn ko gbọ ẹjọ oun daadaa to, o ni ki wọn ba oun yi idajọ naa pada, ki wọn si da oun lare, ṣugbọn ile-ẹjọ ko-tẹ-mi-lọrun, lẹyin awọn awijare ati atotonu olujẹjọ ati olupẹjọ, Adajọ Stephen Adah gbe idajọ kalẹ lọjọ kẹrindinlogun, oṣu kọkanla, ọdun 2018, kan naa, wọn ni ẹyọ meji pere ninu ẹsun mẹẹẹdogun ti wọn ni olujẹjọ naa jẹbi ẹ lawọn yoo da nu, wọn ni mẹtala ninu awọn ẹsun naa foju han rekete. Latari eyi, wọn dajọ pe ki Dariye lọọ ṣẹwọn ọdun mẹwaa dipo mẹrinla.


Adajọ Adebukọla Banjoko tile-ẹjọ ijọba apapọ l’Abuja lo ti kọkọ gbọ ẹjọ naa, o si gbe idajọ rẹ kalẹ lọjọ kejiila, oṣu kẹfa, ọdun 2018, pe Dariye jẹbi mẹẹẹdogun ninu awọn ẹsun naa, wọn ni ko lọọ fẹwọn ọdun mẹrinla jura. Olujẹjọ naa pe ẹjọ ko-tẹ-mi-lọrun, o ni ile-ẹjọ naa ṣojuṣaaju ni, wọn ko gbọ ẹjọ oun daadaa to, o ni ki wọn ba oun yi idajọ naa pada, ki wọn si da oun lare, ṣugbọn ile-ẹjọ ko-tẹ-mi-lọrun, lẹyin awọn awijare ati atotonu olujẹjọ ati olupẹjọ, Adajọ Stephen Adah gbe idajọ kalẹ lọjọ kẹrindinlogun, oṣu kọkanla, ọdun 2018, kan naa, wọn ni ẹyọ meji pere ninu ẹsun mẹẹẹdogun ti wọn ni olujẹjọ naa jẹbi ẹ lawọn yoo da nu, wọn ni mẹtala ninu awọn ẹsun naa foju han rekete. Latari eyi, wọn dajọ pe ki Dariye lọọ ṣẹwọn ọdun mẹwaa dipo mẹrinla. Dariye tun pẹjọ ko-te-mi-lọrun sile-ẹjọ giga ju lọ, eyi ti idajọ rẹ ṣẹṣẹ waye lọjọ Ẹti yii. Pẹlu idajọ yii, o ti fidi mulẹ pe Joshua Chibi Dariye yoo pari ẹwọn ọdun mẹwaa ti wọn da fun un latari ẹsun ikowojẹ.


Dariye tun pẹjọ ko-te-mi-lọrun sile-ẹjọ giga ju lọ, eyi ti idajọ rẹ ṣẹṣẹ waye lọjọ Ẹti yii. Pẹlu idajọ yii, o ti fidi mulẹ pe Joshua Chibi Dariye yoo pari ẹwọn ọdun mẹwaa ti wọn da fun un latari ẹsun ikowojẹ.


Agbebọn tun ji awọn ọmọleewe obinrin ko ni Kaduna

Faith Adebọla Ojumọ kan, iṣẹlẹ kan, lọrọ awọn agbebọn ti wọn n ji awọn akẹkọọ gbe da bayii, pẹlu bi ọpọ akẹkọọ-binrin ileewe Federal College of Forestry Mechanisation, ṣe tun dawati loru mọju ọjọ Ẹti, Furaidee yii, nipinlẹ Kaduna. Awọn janduku agbebọn ni wọn lọọ ji wọn gbe ninu ọgba ileewe wọn, wọn si ti ko wọn wọ’gbo lọ. Nnkan bii aago mẹta idaji ni wọn lawọn agbebọn naa ṣina ibọn bolẹ nileewe to wa nijọba ibilẹ Birnin Gwari ọhun, bẹẹ ileewe yii o jinna ju kilomita mẹẹẹdogun pere si ileewe ẹkọṣẹ ologun (Nigeria Defence Academy) to wa lagbegbe ọhun lọ. Ọkunrin kan to n jẹ Abdullahi sọ fun Ajọ Akoroyinjọ ilẹ wa (NAN) pe: “Aago mẹta kọja iṣẹju mẹwaa la bẹrẹ si i gburoo ibọn, iro naa si rinlẹ gidi, o da bii pe niṣe ni wọn mọ-ọn-mọ fẹẹ fi ariwo ibọn naa bo igbe awọn akẹkọọ-binrin ti wọn fẹẹ ji ko naa mọlẹ, tori ko pẹ sigba ti wọn dawọ ibọn yinyin naa duro ni gbgbo agbegbe naa dakẹ wẹlo, ko si sẹni to gburoo bi wọn ṣe ko awọn ọmọleewe naa lọ.” Ọkan lara awọn ọmọleewe to ṣẹku, Abiha Abubakar, sọ pe “Nnkan bii ọgbọn iṣẹju lawọn agbebọn naa fi n yinbọn leralera. Bi wọn ṣe n yinbọn naa lọwọ ni wọn ja wọ ile tawa akẹkọọ-binrin n sun, gbogbo wa niro ibọn ti ji kalẹ, inu ibẹrubojo la si wa. Bi wọn ṣe wọle ni wọn paṣẹ pe ki gbogbo wa jade.


Ọkunrin kan to n jẹ Abdullahi sọ fun Ajọ Akoroyinjọ ilẹ wa (NAN) pe: “Aago mẹta kọja iṣẹju mẹwaa la bẹrẹ si i gburoo ibọn, iro naa si rinlẹ gidi, o da bii pe niṣe ni wọn mọ-ọn-mọ fẹẹ fi ariwo ibọn naa bo igbe awọn akẹkọọ-binrin ti wọn fẹẹ ji ko naa mọlẹ, tori ko pẹ sigba ti wọn dawọ ibọn yinyin naa duro ni gbgbo agbegbe naa dakẹ wẹlo, ko si sẹni to gburoo bi wọn ṣe ko awọn ọmọleewe naa lọ.” Ọkan lara awọn ọmọleewe to ṣẹku, Abiha Abubakar, sọ pe “Nnkan bii ọgbọn iṣẹju lawọn agbebọn naa fi n yinbọn leralera. Bi wọn ṣe n yinbọn naa lọwọ ni wọn ja wọ ile tawa akẹkọọ-binrin n sun, gbogbo wa niro ibọn ti ji kalẹ, inu ibẹrubojo la si wa. Bi wọn ṣe wọle ni wọn paṣẹ pe ki gbogbo wa jade. Awa kan ribi sa pamọ, a si fo fẹnsi ileewe wa ni o jẹ ki wọn ri wa mu. “Wọn tun lọọ sile tawọn ọkunrin n gbe, ṣugbọn ọpọ awọn akẹkọọ-ọkunrin ni wọn ti fo fẹnsi ki wọn too de, adugbo Rigasa ati Mando ni wọn ba sa lọ, iwọnba awọn ọkunrin diẹ ni wọn ko lọ.” Alukoro ileeṣẹ ọlọpaa ipinlẹ Kaduna ti fidi iṣẹlẹ yii mulẹ. ASP Mohammed Jalige sọ pe awọn o ti i mọ pato iye akẹkọọ ti wọn ji gbe.


Awa kan ribi sa pamọ, a si fo fẹnsi ileewe wa ni o jẹ ki wọn ri wa mu. “Wọn tun lọọ sile tawọn ọkunrin n gbe, ṣugbọn ọpọ awọn akẹkọọ-ọkunrin ni wọn ti fo fẹnsi ki wọn too de, adugbo Rigasa ati Mando ni wọn ba sa lọ, iwọnba awọn ọkunrin diẹ ni wọn ko lọ.” Alukoro ileeṣẹ ọlọpaa ipinlẹ Kaduna ti fidi iṣẹlẹ yii mulẹ. ASP Mohammed Jalige sọ pe awọn o ti i mọ pato iye akẹkọọ ti wọn ji gbe. O lawọn o le sọ boya ọkunrin wa laarin awọn ti wọn ji gbe, ṣugbọn awọn agbofinro ti n ṣiṣẹ lori iṣẹlẹ naa, awọn yoo si tete mọ bi awọn akẹkọọ naa yoo ṣe dominira laipẹ. Bakan naa, kọmiṣanna fun eto aabo ati ọrọ abẹle nipinlẹ naa, Ọgbeni Samuel Aruwan, sọ pe loootọ niṣẹlẹ naa waye, ati pe iṣẹ iwadii ti n lọ lori ẹ. O lawọn ọlọpaa ti n ṣiṣẹ pẹlu awọn ṣọja lati mọ bi wọn ṣe maa doola ẹmi awọn majeṣin naa, o nijọba yoo sọrọ pato lori ẹ laipẹ. Ṣa, awọn ṣọja lati ileewe awọn ologun ti lọọ ko awọn akẹkọọ to ṣẹku atawọn to raaye sa mọ awọn agbebọn naa lọwọ, wọn si ti ko gbogbo wọn lọ sinu ọgba ileewe ẹkọṣẹ ologun naa laaarọ ọjọ Ẹti, Furaidee.


O lawọn o le sọ boya ọkunrin wa laarin awọn ti wọn ji gbe, ṣugbọn awọn agbofinro ti n ṣiṣẹ lori iṣẹlẹ naa, awọn yoo si tete mọ bi awọn akẹkọọ naa yoo ṣe dominira laipẹ. Bakan naa, kọmiṣanna fun eto aabo ati ọrọ abẹle nipinlẹ naa, Ọgbeni Samuel Aruwan, sọ pe loootọ niṣẹlẹ naa waye, ati pe iṣẹ iwadii ti n lọ lori ẹ. O lawọn ọlọpaa ti n ṣiṣẹ pẹlu awọn ṣọja lati mọ bi wọn ṣe maa doola ẹmi awọn majeṣin naa, o nijọba yoo sọrọ pato lori ẹ laipẹ. Ṣa, awọn ṣọja lati ileewe awọn ologun ti lọọ ko awọn akẹkọọ to ṣẹku atawọn to raaye sa mọ awọn agbebọn naa lọwọ, wọn si ti ko gbogbo wọn lọ sinu ọgba ileewe ẹkọṣẹ ologun naa laaarọ ọjọ Ẹti, Furaidee. Ibẹ la gbọ pawọn akẹkọọ naa ṣi wa lọwọ yii. Tẹ o ba gbagbe, oru mọju Ọjọbọ, Tọsidee, lawọn agbebọn kan lọọ ji awọn akẹkọọ ileewe ẹkọṣẹ ile kikọ ati imọ ẹrọ to wa ni Uromi, nipinlẹ Edo, gbe. Titi dasiko yii, wọn o ti i ri awọn akẹkọọ naa gba pada.


Ibẹ la gbọ pawọn akẹkọọ naa ṣi wa lọwọ yii. Tẹ o ba gbagbe, oru mọju Ọjọbọ, Tọsidee, lawọn agbebọn kan lọọ ji awọn akẹkọọ ileewe ẹkọṣẹ ile kikọ ati imọ ẹrọ to wa ni Uromi, nipinlẹ Edo, gbe. Titi dasiko yii, wọn o ti i ri awọn akẹkọọ naa gba pada.


Iya ọlọmọ meji ku nibi ti oun ati ọrẹkunrin ẹ ti n ṣere ifẹ

Titi dasiko yii ni ileeṣẹ ọlọpaa ipinlẹ Adamawa ṣi ti ọkunrin kan, Lekan Agboọla, mọ ẹyin gbaga. Obinrin to n ba lo pọ lọjọ kẹrinlelogun, oṣu keji, to kọja yii, lo dakẹ mọ ọn labẹ, lọrọ ba di keesi. Lugas ni wọn pe orukọ obinrin to di oloogbe yii, ọmọ meji lo ni lọwọ, bo tilẹ jẹ pe ko si nile ọkọ. Adamawa loun naa n gbe, ibẹ naa si ni Lekan n gbe to si ti n ṣiṣẹ. Iyawo Lekan gangan wa l’Ekoo pẹlu awọn ọmọ meji ti wọn bi. Lekan Agboọla funra ẹ ṣalaye pe ọdun kẹta ree toun ati Lugas to doloogbe yii ti n yan ara awọn lale, awọn si maa n ṣere ifẹ daadaa lai si wahala kan. O ni o pẹ diẹ toun ti ba a laṣepọ loun ṣe pe e lori foonu lọjọ naa pe ko maa bọ nile oun kawọn ṣere.


Adamawa loun naa n gbe, ibẹ naa si ni Lekan n gbe to si ti n ṣiṣẹ. Iyawo Lekan gangan wa l’Ekoo pẹlu awọn ọmọ meji ti wọn bi. Lekan Agboọla funra ẹ ṣalaye pe ọdun kẹta ree toun ati Lugas to doloogbe yii ti n yan ara awọn lale, awọn si maa n ṣere ifẹ daadaa lai si wahala kan. O ni o pẹ diẹ toun ti ba a laṣepọ loun ṣe pe e lori foonu lọjọ naa pe ko maa bọ nile oun kawọn ṣere. Lekan sọ pe bi oloogbe naa ṣe de lawọn bẹrẹ ere wamọwamọ, afi lojiji toun ri i pe ko mira mọ, bẹẹ ni ko tiẹ mi mọ paapaa. Agboọla gbiyanju, o gbe ololufẹ rẹ naa lọ si ọsibitu, ṣugbọn wọn sọ fun un pe oku lo gbe wa. Nipari gbogbo ẹ, teṣan lọrọ pari si.


Lekan sọ pe bi oloogbe naa ṣe de lawọn bẹrẹ ere wamọwamọ, afi lojiji toun ri i pe ko mira mọ, bẹẹ ni ko tiẹ mi mọ paapaa. Agboọla gbiyanju, o gbe ololufẹ rẹ naa lọ si ọsibitu, ṣugbọn wọn sọ fun un pe oku lo gbe wa. Nipari gbogbo ẹ, teṣan lọrọ pari si. Alukoro ọlọpaa l’Adamawa,DSP Suleiman Nguroje, sọ pe awọn yoo wadii iku obinrin to ku sabẹ Lekan yii, ayẹwo oyinbo yoo si tun tan imọlẹ si i.


Alukoro ọlọpaa l’Adamawa,DSP Suleiman Nguroje, sọ pe awọn yoo wadii iku obinrin to ku sabẹ Lekan yii, ayẹwo oyinbo yoo si tun tan imọlẹ si i.


Mi o le da iyawo mi mu ni mo ṣe la ọmọ-odo mọ ọn, mi o mọ pe o maa ku- Christoher

Christopher Chiabata lọkunrin yii n jẹ, ẹni ọdun mẹrindinlọgọta( 56) ni. Atimọle lo wa bayii, lọdọ awọn ọlọpaa, ni Bayelsa. Ohun to fa a naa ni ti iyawo ẹ to la ọmọ odo mọ nigba ti wọn n ja, tiyẹn si ṣe bẹẹ ṣubu lulẹ, to ku patapata. Owo lo dija silẹ laarin Christopher ati iyawo ẹ toun jẹ ẹni ọdun mọkanlelogoji(41). Ile wọn to wa ni Onuebum, nijọba ibilẹ Ogbia, nipinlẹ Bayelsa, ni wọn ti jọ n ja lọsẹ to kọja yii lori owo ti iyawo pa lori ere oko ti wọn ta, n lọrọ naa ba di gidigbo, niyawo ba gbe ọkọ ṣanlẹ, lo ba n lu u bii ko ku. Baba yii funra ẹ lo ṣalaye fawọn akọroyin nigba ti wọn n fọrọ wa a lẹnu wo lọjọ kẹsan-an, oṣu kẹta yii, pe apa oun ko ka iyawo oun ri, bo tilẹ jẹ pe ọgbọn ọdun ree toun ti fẹ ẹ, to si ti bimọ marun-un foun.


Owo lo dija silẹ laarin Christopher ati iyawo ẹ toun jẹ ẹni ọdun mọkanlelogoji(41). Ile wọn to wa ni Onuebum, nijọba ibilẹ Ogbia, nipinlẹ Bayelsa, ni wọn ti jọ n ja lọsẹ to kọja yii lori owo ti iyawo pa lori ere oko ti wọn ta, n lọrọ naa ba di gidigbo, niyawo ba gbe ọkọ ṣanlẹ, lo ba n lu u bii ko ku. Baba yii funra ẹ lo ṣalaye fawọn akọroyin nigba ti wọn n fọrọ wa a lẹnu wo lọjọ kẹsan-an, oṣu kẹta yii, pe apa oun ko ka iyawo oun ri, bo tilẹ jẹ pe ọgbọn ọdun ree toun ti fẹ ẹ, to si ti bimọ marun-un foun. Christopher sọ pe oloogbe maa n lu oun bii ẹni n lu ọmọde ni, ohun to si maa n fa a naa ni toun ba beere iye to pa lori ere oko tawọn jọ n gbin. Ọkunrin yii sọ pe fun ọdun meji gbako, iyawo oun ko foun ni akanti owo to pa nibi nnkan oko naa, boun ba si beere, ajẹkun iya loun yoo jẹ. Lọjọ ti wahala waa ṣẹlẹ yii, ọrọ owo naa lo dija.


Christopher sọ pe oloogbe maa n lu oun bii ẹni n lu ọmọde ni, ohun to si maa n fa a naa ni toun ba beere iye to pa lori ere oko tawọn jọ n gbin. Ọkunrin yii sọ pe fun ọdun meji gbako, iyawo oun ko foun ni akanti owo to pa nibi nnkan oko naa, boun ba si beere, ajẹkun iya loun yoo jẹ. Lọjọ ti wahala waa ṣẹlẹ yii, ọrọ owo naa lo dija. O loun tilẹ ti ni ko kẹru ẹ jade nile oun, ko fẹẹ lọ ni. Bi inu ṣe bi oun niyẹn, lawọn ba bẹrẹ si i ja, ni iyawo ba tun mu oun lu bii iṣe rẹ, loun ba ja ara oun gba, loun gbe ọmọ odo to wa nitosi, boun ṣe la a mọ ọn niyẹn, afi wẹjẹ to ṣubu lulẹ. Awọn eeyan to wa nitosi lo sare gbe obinrin naa lọ si ọsibitu, ṣugbọn o ti ku, bi wọn ṣe mu ọkọ iyawo niyẹn.


O loun tilẹ ti ni ko kẹru ẹ jade nile oun, ko fẹẹ lọ ni. Bi inu ṣe bi oun niyẹn, lawọn ba bẹrẹ si i ja, ni iyawo ba tun mu oun lu bii iṣe rẹ, loun ba ja ara oun gba, loun gbe ọmọ odo to wa nitosi, boun ṣe la a mọ ọn niyẹn, afi wẹjẹ to ṣubu lulẹ. Awọn eeyan to wa nitosi lo sare gbe obinrin naa lọ si ọsibitu, ṣugbọn o ti ku, bi wọn ṣe mu ọkọ iyawo niyẹn. Ọkunrin naa yoo de kootu bawọn ọlọpaa ṣe wi, nibi ti yoo ti gba idajọ to yẹ.


Ọkunrin naa yoo de kootu bawọn ọlọpaa ṣe wi, nibi ti yoo ti gba idajọ to yẹ.


Awọn ọlọpaa gba mọto lọwọ mi lọna eru, wọn si ta a fun ọkan lara wọn – Kọlawọle

Florence Babaṣọla Ọgbẹni Elusanmi Kọlawọle fara han niwaju igbimọ to n ṣewadii iwa awọn ọlọpaa nipinlẹ Ọṣun l’Ọjọbọ, Tọsidee, ọsẹ yii, nibẹ lo si ti ṣalaye ohun ti oju rẹ ri lọwọ awọn ọlọpaa pẹlu bi wọn ṣe fi ọna eru gba mọto lọwọ rẹ, ti wọn si tun ta mọto ọhun fun ọkan lara wọn. Kọlawọle ṣalaye pe, “Nigba ti asiko ifẹyinti mi lẹnu iṣẹ ku diẹ, mo ra mọto kan lati maa lo lẹyin ti mo ba fẹyinti, ṣugbọn nigba ti wọn gbe mọto yẹn de, mo ni lati da a pada tori ki i ṣe iru eyi ti mo fẹ ni. “Ẹgbẹrun lọna okoolelugba naira (#220,000) ni wọn ta mọto yẹn fun mi, mo si ti kọkọ san ẹgbẹrun lọna ọgọrun-un naira (#100,000) nibẹ fun ẹni to ni i. Nigba ti mo waa sọ pe n ko fẹ iru ẹ, wọn ni ki n wa ẹni to maa ra a lọwọ mi. “Mo ri ẹnikan to fẹẹ ra a, emi ati ẹni to ta a fun mi tẹlẹ si gbe e lọ sọdọ ẹni yẹn. O sanwo, mo si yọ ẹgbẹrun lọna ọgọrun-un naira ti mo ti san tẹlẹ nibẹ, ki ẹni to ta mọto fun mi too gba ẹgbẹrun lọna ọgọfa naira to ku. “Lẹyin ọsẹ diẹ ni mo deede ri awọn ọlọpaa marun-un, wọn ni Mogbọn Police Division, nipinlẹ Ogun, lawọn ti wa, ẹni to ta mọto fun mi naa tẹle wọn, wọn kọkọ lu mi lalubami ki wọn too gbe mi sinu mọto wọn laarin oru, wọn si gbe mi lọ si Zone 11, niluu Oṣogbo.


“Mo ri ẹnikan to fẹẹ ra a, emi ati ẹni to ta a fun mi tẹlẹ si gbe e lọ sọdọ ẹni yẹn. O sanwo, mo si yọ ẹgbẹrun lọna ọgọrun-un naira ti mo ti san tẹlẹ nibẹ, ki ẹni to ta mọto fun mi too gba ẹgbẹrun lọna ọgọfa naira to ku. “Lẹyin ọsẹ diẹ ni mo deede ri awọn ọlọpaa marun-un, wọn ni Mogbọn Police Division, nipinlẹ Ogun, lawọn ti wa, ẹni to ta mọto fun mi naa tẹle wọn, wọn kọkọ lu mi lalubami ki wọn too gbe mi sinu mọto wọn laarin oru, wọn si gbe mi lọ si Zone 11, niluu Oṣogbo. “Mo wa nibẹ fun ọjọ diẹ, wọn ni mo ta mọto tawọn ole ji, ẹsun naa si ya mi lẹnu nitori n ko mọ nnkan kan ninu nnkan ti wọn n sọ. Mo sọ fun wọn pe gbogbo iwe to yẹ ni mo gba lori mọto naa nigba ti mo kọkọ ra a, ko too di pe mo tun un ta fẹlomin-in, ṣugbọn wọn ko gba. “Lẹyin ọjọ diẹ, wọn fi mi silẹ, ṣugbọn wọn gbe mọto yẹn lọ si Magbọn Police Station, nipinlẹ Ogun.


“Mo wa nibẹ fun ọjọ diẹ, wọn ni mo ta mọto tawọn ole ji, ẹsun naa si ya mi lẹnu nitori n ko mọ nnkan kan ninu nnkan ti wọn n sọ. Mo sọ fun wọn pe gbogbo iwe to yẹ ni mo gba lori mọto naa nigba ti mo kọkọ ra a, ko too di pe mo tun un ta fẹlomin-in, ṣugbọn wọn ko gba. “Lẹyin ọjọ diẹ, wọn fi mi silẹ, ṣugbọn wọn gbe mọto yẹn lọ si Magbọn Police Station, nipinlẹ Ogun. Gbogbo igbiyanju mi lati gba a pada lo ja si pabo. Mo pada lọ si Zone 11 lati fi nnkan to n ṣẹlẹ to wọn leti. “Ọkan lara awọn ọga nibẹ fun mi ni ọlọpaa meji lati lọ sipinlẹ Ogun ki wọn le gba moto yẹn fun mi.


Gbogbo igbiyanju mi lati gba a pada lo ja si pabo. Mo pada lọ si Zone 11 lati fi nnkan to n ṣẹlẹ to wọn leti. “Ọkan lara awọn ọga nibẹ fun mi ni ọlọpaa meji lati lọ sipinlẹ Ogun ki wọn le gba moto yẹn fun mi. Nnkan bii ẹgbẹrun lọna ọgọrun-un naira (#100,000) ni wọn tun gba lọwọ mi fun ẹẹmeji ti wọn lọ si Ogun, sibẹ, wọn ko ri mọto yẹn gba. “Nigba to ya ni mo gbọ pe ọlọpaa kan to n jẹ Superintendent Ayuba ti ta mọto yẹn fun ọlọpaa kan naa nibẹ. Ẹni ti mo ṣẹṣẹ ta mọto fun ko fi mi lọrun silẹ, koda, n ko ti i san owo rẹ pada tan fun un bayii tori o ni dandan ni ki oun gba owo naa pada.


Nnkan bii ẹgbẹrun lọna ọgọrun-un naira (#100,000) ni wọn tun gba lọwọ mi fun ẹẹmeji ti wọn lọ si Ogun, sibẹ, wọn ko ri mọto yẹn gba. “Nigba to ya ni mo gbọ pe ọlọpaa kan to n jẹ Superintendent Ayuba ti ta mọto yẹn fun ọlọpaa kan naa nibẹ. Ẹni ti mo ṣẹṣẹ ta mọto fun ko fi mi lọrun silẹ, koda, n ko ti i san owo rẹ pada tan fun un bayii tori o ni dandan ni ki oun gba owo naa pada. “Titi donii, ileeṣẹ ọlọpaa ko ti i ṣe nnkan kan lori awọn ọlọpaa ti wọn waa fiya jẹ mi lai ṣẹ, bẹẹ ni n ko ri mọto gba. Idi niyẹn ti mo fi wa, ki igbimọ yii le gba mi, ki iya yii ma jẹ mi gbe” Alaga igbimọ naa, Adajọfẹyinti Akin Ọladimeji, sun igbẹjọ siwaju di ọjọ kejidinlogun, oṣu kẹta, ọdun yii.


“Titi donii, ileeṣẹ ọlọpaa ko ti i ṣe nnkan kan lori awọn ọlọpaa ti wọn waa fiya jẹ mi lai ṣẹ, bẹẹ ni n ko ri mọto gba. Idi niyẹn ti mo fi wa, ki igbimọ yii le gba mi, ki iya yii ma jẹ mi gbe” Alaga igbimọ naa, Adajọfẹyinti Akin Ọladimeji, sun igbẹjọ siwaju di ọjọ kejidinlogun, oṣu kẹta, ọdun yii.


Akẹkọọ fasiti Al-Hikmah lẹdi apo pọ pẹlu agunbanirọ lati ja ileewe naa lole miliọnu mẹsan-an naira

Stephen Ajagbe, Ilorin Akẹkọọ kan to wa nipele 400Level, ni fasiti Al-Hikmah, niluu Ilọrin, Idris Shuaibu Suleiman ati agunbanirọ kan to sin ijọba nipinlẹ Jigawa, Nazim Usman Gomna, lajọ EFCC wọ lọ sile-ẹjọ l’Ọjọbọ, Tọsidee, ọsẹ yii, lori ẹsun pe wọn lẹdi apo pọ lati ja ileewe naa lole miliọnu mẹsan-an naira. Afurasi mejeeji ni wọn wọ lọ siwaju Adajọ Sikiru Oyinloye, tile-ẹjọ giga ipinlẹ Kwara to fikalẹ silu Ilọrin. Idris ati Nazim ni wọn fẹsun kan pe wọn fọgbọn jibiti wọ ori ikanni ayelujara ileewe Al-Hikmah lati wọ owo ileewe tawọn akẹkọọ ba san sinu akanti wọn. Nazim to jẹ akẹkọọ-jade nipa imọ kọmputa ni wọn lo n bawọn ro idan naa lori ẹrọ ayelujara, o lo akanti Idris to jẹ akẹkọọ ni fasiti naa lati maa fi gba owo to yẹ ko lọ sinu apo ileewe naa sapo ara wọn. Akọsilẹ EFCC ṣalaye pe laarin oṣu kẹta si ikarun-n, ọdun 2020, lawọn mejeeji wuwa ọdaran naa. Nigba tile-ẹjọ ka ẹsun wọn si wọn leti, awọn mejeeji lawọn ko jẹbi.


Nazim to jẹ akẹkọọ-jade nipa imọ kọmputa ni wọn lo n bawọn ro idan naa lori ẹrọ ayelujara, o lo akanti Idris to jẹ akẹkọọ ni fasiti naa lati maa fi gba owo to yẹ ko lọ sinu apo ileewe naa sapo ara wọn. Akọsilẹ EFCC ṣalaye pe laarin oṣu kẹta si ikarun-n, ọdun 2020, lawọn mejeeji wuwa ọdaran naa. Nigba tile-ẹjọ ka ẹsun wọn si wọn leti, awọn mejeeji lawọn ko jẹbi. Agbẹjọro EFCC, Sẹsan Ọla, rọ ile-ẹjọ lati gba wọn sahaamọ ọgba ẹwọn titi di ọjọ tigbẹjọ yoo bẹrẹ. Ṣugbọn, Amofin A.T Kamaldeen ati Ismail Mustapha to ṣoju awọn olujẹjọ naa bẹ ile-ẹjọ lati gba oniduuro awọn onibaara wọn. Adajọ Oyinloye gba beeli ọkọọkan ni miliọnu mẹta aabọ naira ati oniduuro kọọkan niye kan naa.


Agbẹjọro EFCC, Sẹsan Ọla, rọ ile-ẹjọ lati gba wọn sahaamọ ọgba ẹwọn titi di ọjọ tigbẹjọ yoo bẹrẹ. Ṣugbọn, Amofin A.T Kamaldeen ati Ismail Mustapha to ṣoju awọn olujẹjọ naa bẹ ile-ẹjọ lati gba oniduuro awọn onibaara wọn. Adajọ Oyinloye gba beeli ọkọọkan ni miliọnu mẹta aabọ naira ati oniduuro kọọkan niye kan naa. Adajọ ni oniduuro naa gbọdọ maa gbe ilu tile-ẹjọ naa wa, onitọhun yoo fi nọmba ẹrọ ibanisọrọ rẹ ati adirẹsi ile to n gbe silẹ, yoo si tun ko aworan pelebe rẹ kalẹ fun ile-ẹjọ. Bakan naa, ile-ẹjọ paṣẹ fun awọn olujẹjọ naa lati ko iwe-irinna wọn kalẹ, wọn ko si gbọdọ lọ si irinajo kankan lai gba aṣẹ ile-ẹjọ titi tẹjọ naa yoo fi pari. O ni wọn gbọdọ maa yọju sile-ẹjọ ni gbogbo ọjọ tigbẹjọ wọn ba waye, bi bẹẹ kọ wọn yoo padanu anfaani beeli toun fun wọn.


Adajọ ni oniduuro naa gbọdọ maa gbe ilu tile-ẹjọ naa wa, onitọhun yoo fi nọmba ẹrọ ibanisọrọ rẹ ati adirẹsi ile to n gbe silẹ, yoo si tun ko aworan pelebe rẹ kalẹ fun ile-ẹjọ. Bakan naa, ile-ẹjọ paṣẹ fun awọn olujẹjọ naa lati ko iwe-irinna wọn kalẹ, wọn ko si gbọdọ lọ si irinajo kankan lai gba aṣẹ ile-ẹjọ titi tẹjọ naa yoo fi pari. O ni wọn gbọdọ maa yọju sile-ẹjọ ni gbogbo ọjọ tigbẹjọ wọn ba waye, bi bẹẹ kọ wọn yoo padanu anfaani beeli toun fun wọn.


Ọlọpaa meji padanu ẹmi wọn ninu ijamba ọkọ lọna Ilọrin si Ogbomọṣọ

Stephen Ajagbe, Ilorin Ọjọbọ, Tọsidee, ọsẹ yii, nijamba ọkọ gbẹmi ọlọpaa meji lagbegbe Ẹyẹnkọrin, lọna titi marosẹ Ilọrin si Ogbomọṣọ. ALAROYE gbọ pe lasiko tawọn ọlọpaa naa n pada bọ lati Ogbomọṣọ, nibi ti wọn sin ọkọ agboworin kan lọ, ni ọkọ wọn lọọ rọ lu tirela kan to wa loju ọna naa. Loju-ẹsẹ lawọn meji dagbere faye, ṣugbọn lara wọn fara pa. Akọroyin wa gbọ pe wọn ti gbe oku awọn mejeeji lọ si mọṣuari nilewosan ẹkọṣẹ Fasiti Ilọrin, UITH, nibẹ lawọn to fara pa naa ti n gba itọju. Alukoro ileeṣẹ ọlọpaa nipinlẹ Kwara, Ajayi Ọkasanmi, to fidi iṣẹlẹ naa mulẹ ṣalaye pe ọkan lara awọn taya ẹsẹ moto tawọn ọlọpaa naa gbe lọ si Ogbomọṣọ lo fọ lori ere, eyi lo si fa a ti ọkọ naa ṣe lọọ rọ lu ọkọ akẹru kan to wa loju titi.


Wasiu Ayinde, gbajugbaja  onifuji, ti ku o

Ọlawale Ajao, Ibadan Agba ọjẹ lagbo ere Fuji, Alhaji Wasiu Salawudeen Gbọlagade Ayinde, ti jade láyé. Losan-an Ọjọbọ, Tọsidee, lọkunrin to fi orin kikọ jọ Wasiu Ayinde (K1 Dé Ultimate) yii jade laye. Lẹyin to kirun ọsan tan ni wọn lo deede ṣubú lulẹ̀, ti ọkunrin ti ko ṣàìsàn tẹlẹ yii sì di ẹni tí wọn sáré gbe digba-digba lọ sileewosan fún itọju Ṣugbọn nigba ti wọn yóò fi dọ́sibítù, ẹ́lẹ́ran ti túkùn lọrun akọni. Gẹgẹ b’ALAROYE ṣe gbọ, gbajumọ olorin Fuji ti awọn èèyàn tun mọ si Wasiu Afárá yii fi orin atata da awọn éèyàn laraya nibi ariya kan ti wọn ṣe l’Ogbomọṣọ ti í ṣe ilu abinibi ẹ l’Ọjọruu, Wẹsidee, ìyẹn lọjọ to ku ọlá to maa ku gan-an, lai mọ pe àkọgbẹ̀yìn orin oun loun kọ lọjọ naa. Oun lolorin Fuji to lamilaaka ju lọ niluu Ogbomọṣọ. Ta a ba sí yọwọ Alhaji Rasheed Ayinde Merenge ati Alhaji Taye Adebisi Currency ti wọn n gbe ilu Ibadan kuro, boya lolorin Fuji kan wa nipinlẹ Ọjọ to làlùyọ to ọkunrin to doloogbe yii.


Gẹgẹ b’ALAROYE ṣe gbọ, gbajumọ olorin Fuji ti awọn èèyàn tun mọ si Wasiu Afárá yii fi orin atata da awọn éèyàn laraya nibi ariya kan ti wọn ṣe l’Ogbomọṣọ ti í ṣe ilu abinibi ẹ l’Ọjọruu, Wẹsidee, ìyẹn lọjọ to ku ọlá to maa ku gan-an, lai mọ pe àkọgbẹ̀yìn orin oun loun kọ lọjọ naa. Oun lolorin Fuji to lamilaaka ju lọ niluu Ogbomọṣọ. Ta a ba sí yọwọ Alhaji Rasheed Ayinde Merenge ati Alhaji Taye Adebisi Currency ti wọn n gbe ilu Ibadan kuro, boya lolorin Fuji kan wa nipinlẹ Ọjọ to làlùyọ to ọkunrin to doloogbe yii. Bi eeyan ko ba sì jẹ ẹni to ti n gbọ orin awọn mejeeji tipẹ́, o ṣòro ki oluwa ẹ̀ tóo lè mọ pe ki í ṣe Wasiu Ayinde Ọba Fuji lo n pèdè nigbakugba ti Alhaji Wasiu Ayinde Ogbomọṣọ yii ba n kọrin. Itẹkuu awọn Musulumi to wa niluu Ogbomọṣọ ni wọn sinkú olorin Fuji naa si nirọlẹ Ọjọ́bọ̀, Tọsidee, kan naa to dagbere faye.


Bi eeyan ko ba sì jẹ ẹni to ti n gbọ orin awọn mejeeji tipẹ́, o ṣòro ki oluwa ẹ̀ tóo lè mọ pe ki í ṣe Wasiu Ayinde Ọba Fuji lo n pèdè nigbakugba ti Alhaji Wasiu Ayinde Ogbomọṣọ yii ba n kọrin. Itẹkuu awọn Musulumi to wa niluu Ogbomọṣọ ni wọn sinkú olorin Fuji naa si nirọlẹ Ọjọ́bọ̀, Tọsidee, kan naa to dagbere faye.


Awọn agbanipa yinbọn fun Ridwan Oyekọla,  ọmọ Yorùbá to mọ ẹ̀ṣẹ̀ ẹ já jù lagbaaye

Ọlawale Ajao, Ibadan Ori lo ko abẹ́ṣẹ́-kù-bíi-òjò nni, Ridwan Oyekọla, ọdọmọde to n ṣoju orileede yii ninu idije ere ẹ̀ṣẹ́ kikan yọ lọwọ iku ojiji nirọlẹ Ọjọbọ, Tọsidee, ọsẹ yii, nigba ti awọn afẹ̀míṣòfò da oun atawọn ọrẹ ẹ̀ lọna, ti wọn sì rọjo ibọn le wọn lori. Ridwan, ẹni tàwọn èèyàn tun mọ sí Scorpion ni bàǹtẹ́ WBF fawọn ọdọmọde abẹ̀ṣẹ́-kù-bíi-òjò lagbaaye wa lọwọ ẹ̀ bayii lẹyin to fagba hàn ọmọ orileede Argentina, Lukas Matias Montesino, ninu ija to já gbẹyin laipẹ yii. Oun atawọn ọrẹ ẹ̀ meji la gbọ pe wọn wà nínú ọkọ ayọkẹlẹ Toyota rẹ lasiko ti awọn ẹruuku meji ọhún gbìdánwò lati ran wọn lọ sọrun apapandodo. Iṣẹlẹ ọhun waye lẹyìn ti Gomina ipinlẹ Ọyọ, Ẹnjinnia Ṣeyi Makinde, fi ẹbun sọ̀wédowó mílíọ̀nù mẹwàá naira ta ògbóǹtarìgì elere ẹ̀ṣẹ́ kíkàn yii lọrẹ gẹgẹ bíi ọmọ ìlú Ìbàdàn, nipinlẹ Ọyọ, to n gbe ogo orileede Naijiria ga fún bo ṣe fẹyin aṣoju orileede Argentina balẹ ninu idije ẹṣẹ kikan agbaye to waye laipẹ yii. Nigba to n fìdí iroyin yii múlẹ̀ fakọroyin wa, Scorpion ṣalaye pe, ‘Lati ọna Agodi Géètì ni mo ti n bọ, mo n gbe ọrẹ mi tó sìn mi lọ síbi tí mo ti gba ṣẹ́ẹ̀kì ti Gomina Ṣeyi Makinde fún mi lọ sí Mọkọla lawọn ẹni yẹn da wa lọna pẹlu ibọn. “Lati NTA la ti ṣakiyesi pe moto kan n tẹ̀lé wa lẹyin.


Iṣẹlẹ ọhun waye lẹyìn ti Gomina ipinlẹ Ọyọ, Ẹnjinnia Ṣeyi Makinde, fi ẹbun sọ̀wédowó mílíọ̀nù mẹwàá naira ta ògbóǹtarìgì elere ẹ̀ṣẹ́ kíkàn yii lọrẹ gẹgẹ bíi ọmọ ìlú Ìbàdàn, nipinlẹ Ọyọ, to n gbe ogo orileede Naijiria ga fún bo ṣe fẹyin aṣoju orileede Argentina balẹ ninu idije ẹṣẹ kikan agbaye to waye laipẹ yii. Nigba to n fìdí iroyin yii múlẹ̀ fakọroyin wa, Scorpion ṣalaye pe, ‘Lati ọna Agodi Géètì ni mo ti n bọ, mo n gbe ọrẹ mi tó sìn mi lọ síbi tí mo ti gba ṣẹ́ẹ̀kì ti Gomina Ṣeyi Makinde fún mi lọ sí Mọkọla lawọn ẹni yẹn da wa lọna pẹlu ibọn. “Lati NTA la ti ṣakiyesi pe moto kan n tẹ̀lé wa lẹyin. Bá a ṣe dé Total Garden ni wọn yọ ibọn sí wa. Nṣe la sáré yiwọ sí ẹgbẹ kọ́tà. Gbogbo taya ọkọ wa ni wọn fibọn fọ.


Bá a ṣe dé Total Garden ni wọn yọ ibọn sí wa. Nṣe la sáré yiwọ sí ẹgbẹ kọ́tà. Gbogbo taya ọkọ wa ni wọn fibọn fọ. Awọn ọrẹ mi mejeeji fara pa diẹ ṣugbọn a dupẹ pe Ọlọrun kó wa yọ.” Awọn to wa ninu mọto pẹlu Scorpion ni Adeṣina Sherif ati Habeeb Igẹ̀ ti oun naa jẹ ọga láàrin àwọn ọ̀dọ́ to n jẹṣẹ lorileede yii. Ẹni tó jẹ onígbọwọ́ Ridwan Oyekọla, Ọgbẹni Ṣọla Ayọdele, ti waa gba ijọba niyanju lati pèsè eto aabo tó péye fún Scorpion,


Awọn ọrẹ mi mejeeji fara pa diẹ ṣugbọn a dupẹ pe Ọlọrun kó wa yọ.” Awọn to wa ninu mọto pẹlu Scorpion ni Adeṣina Sherif ati Habeeb Igẹ̀ ti oun naa jẹ ọga láàrin àwọn ọ̀dọ́ to n jẹṣẹ lorileede yii. Ẹni tó jẹ onígbọwọ́ Ridwan Oyekọla, Ọgbẹni Ṣọla Ayọdele, ti waa gba ijọba niyanju lati pèsè eto aabo tó péye fún Scorpion,


Awọn adigunjale fọ banki niluu l’Okuku, wọn kowo nla lọ

Florence Babaṣọla Lọwọlọwọ bayii, awọn ọlọpaa ati ọmọ ẹgbẹ OPC ti n dọdẹ awọn adigunjale ti wọn kọ lu ileefowopamọ kan niluu Okuku, nijọba ibilẹ Odo-Ọtin. Lọsan-an Ọjọbọ, Tọsidee, ọsẹ yii, lawọn adigunjale ti ko ti i sẹni to mọ iye wọn ọhun ya wọ ilu Okuku pẹlu ibọn to n dun lakọlakọ, ti wọn si ko obitibiti owo ninu banki kan nibẹ. Alukoro ọlọpaa, SP Ọpalọla, sọ pe Kọmiṣanna ọlọpaa, Wale Ọlọkọde, lo ṣaaju awọn ọlọpaa ti wọn n dọdẹ awọn adigunjale naa lọ bayii. Bakan naa ni Alakooso OPC l’Ọṣun, Deji Aladeṣawẹ, sọ pe awọn ọmọ ẹgbẹ oun naa ti darapọ mọ awọn ọlọpaa lati le wọn lọ nitori awọn gbọ pe ọna Iba ni wọn gba lọ lẹyin ti wọn fọ banki naa tan.


Dokita yii n rin ni bebe ẹwọn o, mita ina lo ji l’Oṣogbo

Florence Babaṣọla Dokita kan ati ọmọọṣẹ rẹ ti wọn fẹsun kan pe wọn ji mita ina ileeṣẹ IBEDC niluu Oṣogbo ni wọn ti foju bale-ẹjọ Majisreeti l’Ọjọbọ, Tọsidee, ọsẹ yii. Awọn olujẹjọ mejeeji ọhun; Olajumọkẹ Tokunbọ, ẹni ọdun mẹrindinlaaadọta ati Oyinlọla Oluwatosin, ẹni ọdun mẹrindinlọgbọn, ni wọn huwa naa laarin ọjọ kẹtadinlọgbọn, osu kin-in-ni, ọdun yii, si ọjọ kẹsan-an, oṣu kẹta. Sajẹnti Adeoye Kayọde to jẹ agbefọba ṣalaye ni kootu pe lagbegbe Ogo-Oluwa, niluu Oṣogbo, ni ọsibitu awọn olujẹjọ naa wa. O ni ṣe ni wọn pawọ-pọ ji mita ina to ni nọmba 14313649, ti owo rẹ si jẹ ẹgbẹrun lọna ọtalelugba o din mẹwaa naira (#250,000). Adeoye fi kun un pe ṣe ni Ọlajumọkẹ gbe ija ko awọn oṣiṣẹ IBEDC; Paul Taiwo Ishọla, Kehinde Fashakin ati Ibrahim Lawal, loju lọjọ ti wọn lọ sibẹ, to si fi mọto rẹ dina ki wọn ma baa raaye wọle. Gbogbo akaba (ladder) atawọn irinṣẹ ti wọn ko lọ sibẹ lọjọ naa lọkunrin naa fọn danu, to si gba awọn ajọ Sifu Difẹnsi lọpọlọpọ wakati ki wọn too ṣeto alaafia pada sagbegbe naa.


O ni ṣe ni wọn pawọ-pọ ji mita ina to ni nọmba 14313649, ti owo rẹ si jẹ ẹgbẹrun lọna ọtalelugba o din mẹwaa naira (#250,000). Adeoye fi kun un pe ṣe ni Ọlajumọkẹ gbe ija ko awọn oṣiṣẹ IBEDC; Paul Taiwo Ishọla, Kehinde Fashakin ati Ibrahim Lawal, loju lọjọ ti wọn lọ sibẹ, to si fi mọto rẹ dina ki wọn ma baa raaye wọle. Gbogbo akaba (ladder) atawọn irinṣẹ ti wọn ko lọ sibẹ lọjọ naa lọkunrin naa fọn danu, to si gba awọn ajọ Sifu Difẹnsi lọpọlọpọ wakati ki wọn too ṣeto alaafia pada sagbegbe naa. Lẹyin ti awọn olujẹjọ sọ pe awọn ko jẹbi ẹsun mẹfẹẹfa ti wọn fi kan wọn ni agbẹjọro wọn, Sunday Abọlade, rọ kootu lati fun wọn ni beeli lọna irọrun. Onidaajọ A. A. Adeyẹba fun wọn ni beeli pẹlu ẹgbẹrun lọna ẹẹdẹgbẹta naira (#500,000) ati oniduuro kan ni iye kan naa.


Lẹyin ti awọn olujẹjọ sọ pe awọn ko jẹbi ẹsun mẹfẹẹfa ti wọn fi kan wọn ni agbẹjọro wọn, Sunday Abọlade, rọ kootu lati fun wọn ni beeli lọna irọrun. Onidaajọ A. A. Adeyẹba fun wọn ni beeli pẹlu ẹgbẹrun lọna ẹẹdẹgbẹta naira (#500,000) ati oniduuro kan ni iye kan naa. O sun igbẹjọ si ọjọ kẹrinla, oṣu kẹrin, ọdun yii.


O sun igbẹjọ si ọjọ kẹrinla, oṣu kẹrin, ọdun yii.


O n rugbo bọ: Awọn agbebọn ji awọn ọmọleewe ati tiṣa gbe l’Edo

Faith Adebọla Titi di ba a ṣe n sọ yii, ko ti i sẹni to le sọ pato iye awọn akẹkọọ ati tiṣa ileewe ẹkọṣẹ ikọle ati imọ ẹrọ, National Institute of Construction Technology tawọn janduku agbebọn lọọ ji gbe loru mọju Ọjọbọ, Tọsidee yii, nipinlẹ Edo. Bawọn kan ṣe n sọ pe akẹkọọ meji ati tiṣa kan ni, bẹẹ lawọn mi-in n sọ pe wọn ju bẹẹ lọ. Iṣẹlẹ yii waye leyii ti ko ti i ju ọjọ meji lọ ti ẹgbẹ ajafẹtọọ ilẹ Yoruba kan, Apapọ Oodua Kọya (AOKOYA) sin awọn gomina ilẹ Yoruba ni gbẹrẹ ipakọ pe olobo ta awọn pe awọn agbebọn ti fẹẹ maa ji awọn ọmọleewe gbe lawọn ipinlẹ Yoruba kan. Gẹgẹ ba a ṣe gbọ, wọn ni lati nnkan bii aago mọkanla aabọ oru Ọjọruu lawọn agbebọn ti wọn ya bo ileewe naa ti ṣina ibọn bolẹ, ti eyi si da jinnijinni bo awọn ọlọdẹ, akẹkọọ ati tiṣa to n gbe inu ọgba ileewe naa. Ẹnikan to ba Ajọ Akoroyinjọ ilẹ wa (NAN) sọrọ lori iṣẹlẹ yii sọ pe o ju wakati kan lọ ti wọn fi yinbọn, inu ibẹrubojo lawọn aladuugbo naa wa, o ni itosi ileewe naa loun n gbe. Alukoro ileeṣẹ ọlọpaa ipinlẹ Edo, SP Bello Kotongs, ti fidi iṣẹlẹ yii mulẹ, o lawọn o ti i le sọ pato iye ẹni ti wọn ji gbe ati ibi ti wọn ji wọn gbe lọ, ṣugbọn loootọ lawọn agbebọn jiiyan gbe loru mọju yii. O lawọn agbofinro ti bẹrẹ si i tọpasẹ awọn agbebọn naa, ki wọn le da awọn ti wọn ji gbe naa silẹ lominira lai farapa.